Lavrov dolazi na siguran teren – mojKontakt portal – Radio Televizija Kontakt\nLavrov dolazi na siguran teren\nMinistarstvo unutrašnjih poslova Republike Srpske osposobljeno je i spremno da obezbijedi posjetu ministra spoljnih poslova Ruske Federacije Sergeja Lavrova Banjaluci, potvrdio je za “Glas Srpske” direktor Policije RS Darko Ćulum.\nOn kaže da bi MUP Srpske početkom naredne sedmice trebalo da dobije zvaničnu najavu o dolasku šefa ruske diplomatije i da će odmah početi da preduzima sve neophodne mjere obezbjeđenja kako bi posjeta protekla u najboljem redu.\n– Kada je krajem aprila ove godine u posjetu Istočnom Sarajevu i Banjaluci dolazila predsjednica gornjeg doma parlamenta Rusije Valentina Matvijenko najbolje se pokazalo da je MUP Srpske osposobljen da obezbijedi posjete najviših zvaničnika. Zato slobodno mogu da kažem da garantujemo bezbjednost ministru spoljnih poslova Rusije – kaže Ćulum, koji iz razumljivih razloga nije želio da govori o detaljima mjera bezbjednosti koje će biti preduzete.\nBivši ministar unutrašnjih poslova RS Dragomir Jovičić kaže da posjeta diplomate u rangu šefa ruske diplomatije zahtijeva najviši stepen obezbjeđenja, ali da je MUP Srpske pokazao da je sposoban da odgovori takvom zadatku. Jovičić za “Glas Srpske” objašnjava kakve se mjere preduzimaju kada se obezbjeđuje dolazak diplomata u rangu Sergeja Lavrova.\n– Najviši stepen obezbjeđenja podrazumijeva dva-tri stepena. Pored uniformisane policije, koja obezbjeđuje mjesto dolaska, u obezbjeđenju trase kojom štićena ličnost prolazi i mjesta na kojem će biti održan događaj kojem će ta ličnost prisustvovati učestvuje i veliki broj policajaca u civilu – objašnjava Jovičić.\nOn dodaje da mjere bezbjednosti podrazumijevaju da policija 24 časa ranije zaposjedne mjesto događaja, u ovom slučaju temelje rusko-srpskog centra, na čije osveštanje dolazi Lavrov, i onemogućava pristup nepozvanim licima.\n– Filtrira se i spisak lica koja će biti u kontaktu sa štićenom ličnošću i sprečava da neko nepozvan dođe u dodir sa njom. Pored toga, praksa je da bude zaustavljen saobraćaj na trasi kojom treba da prođe štićena ličnost, kao i da na određenim mjestima budu zavareni šahtovi – kaže Jovičić.\nOn dodaje da je prekinuta praksa iz socijalističkog sistema da sumnjiva lica budu privođena i držana u pritvoru dok ne bude završena posjeta štićene ličnosti.\n– Bezbjednosno interesantne osobe sada ne hapse, već drže pod prismotrom, ali ako bude procijenjeno da od njih prijeti ozbiljna opasnost, one i sada mogu biti privedene i zadržane, iako se to rijetko radi, a u ovom slučaju vjerujem da neće biti ni potrebe – kaže Jovičić.\nOn dodaje da su mjere bezbjednosti još opsežnije kada štićena ličnost dolazi u dvodnevnu posjetu, što ovaj put nije slučaj jer je predsjednik Srpske Milorad Dodik prije dva dana otkrio da bi posjeta Sergeja Lavrova 17. septembra trebalo da traje od 13 časova do večernjih sati.\nKrv i dronovi\nDragomir Jovičić kaže da među interesantne detalje najvišeg stepena bezbjednosti svakako spada to što će biti obezbijeđene dovoljne zalihe krvne grupe štićene ličnosti i članova njegovog najužeg obezbjeđenja.\n– Pored toga, u skladu sa tehnološkim napretkom danas se na trasi prolaska i boravka štićene ličnosti izriče zabrana korišćenja dronova – kaže Jovičić.


Leave a Comment on Abazović dostavio novi dokument o Možuri: Preprodajom zaradili 8,4 miliona za 7 dana\nNosilac liste koalicije Crno na bijelo, Dritan Abazović, pokazao je na današnjoj pres konferenciji nove ugovore vezane za aferu Možura, sklopljene između firmi „Internetional Clean Energy Limited“ i „Cifidex“ o prodaji projekta Možura Wind park, saopšteno je iz te koalicije.\nOn je kazao da je time demantovao predsjednika Crne Gore Mila Đukanovića, i potvrdio “očiglednu korupciju i kriminal zvaničnika Crne Gore među kojima je i Đukanović”.\nAbazović je kazao da se iz papira koji objelodanjuje vidi da je “Cifidex” kojeg “sve vrijeme skriva Vlada Crne Gore” posao prodao za 11,3 miliona eura 20. februara 2015. godine, a da je samo sedam dana ranije taj posao otkupio od Ferse za 2,9 miliona.\nNa ovaj način, tvrdi Abazović, potpuno su demantovane teze predsjednika Đukanovića da je država posao uradila besprekorno i da je uvela kako oni kažu renomiranu kompaniju „Enemalta“ u posao oko Možure.\nPitao je javno Đukanovića i Branimira Gvozdenovića, kao i premijera Duška Markovića i ministarku ekonomije Dragicu Sekulić, koji su, kako navode iz koalicije Crno na bijelo, kasnije bili uključeni u poslove oko Možure, kako je moguće da nikada nijesu čuli za Cifidex, a on se u svojim ugovorima obavezuje da će kod države obezbijediti sve uslove za otpočinjanje posla.\n“Ako neko misli da za sedam dana može da zaradi 8,4 miliona eura, a da tu ništa nije sporno, onda za tako nešto treba imati debeli obraz”, naglasio je Abazović.\nZa “veliko finale totalnog demaskiranja” Đukanovića naveo je izvod iz Službenog lista Crne Gore od dana 29. decembra 2015. godine dok je Đukanović još bio premijer, kako je Cifidex zvanično napustio posao i isti predao drugoj firmi.\nOn je na presu pozvao policiju i tužilaštvo da mu upute zvaničan poziv kako bi im predao svu dokumentaciju o ovoj “evidentnoj korupciji i kriminalu”, prije nego li mu se, kako je kazao, nešto moguće tragično i desi.\nTags: 8.4 miliona eura zarade afera možura crno na bijelo DRITAN ABAZOVIĆ featured korupcija preprodaja VLADA CG\nPrevious Entry MANS: Fond rada pred izbore isplatio zarade iz 2011. godine\nNext Entry “Mir je naša nacija”: IRF UPLATIO GOTOVO 170 MILIONA ZA 8 KOMPANIJA BLISKIH DPS-U


Vulin u svom svetu: Pita se ko je mleo blato u EPS-u da bi sabotirao Vučića – Otvoreno\nNaslovnaVestiVulin u svom svetu: Pita se ko je mleo blato u EPS-u...\nVulin u svom svetu: Pita se ko je mleo blato u EPS-u da bi sabotirao Vučića\nMinistar policije Aleksandar Vulin pridružio se horskom spinovanju predstavnika vlasti, koji danima pokušavaju da zamaskiraju sopstvenu nesposobnost i da odgovornost za energetski kolaps u državi prebace na imaginarne sabotere iz EPS-a. Gostujući na televiziji Pink, Vulin se javno zapitao ko je “mleo blato da bi sabotirao Vučića”.\nEnergetski kolaps, od kog se država još uvek opravlja, a koji je nas je zadesio sa padom prvog snega, nije probudio savest kod ljudi iz vrha države.\nŠtaviše, pokazalo da se odgovornost kod njih svodi na nešto što će oni samo da “snose”, bez nekih ozbiljnijih posledica.\nPremijerka nam je poručivala da će vreme pokazati da li će doći do smene direktora EPS-a Milorada Grčića i da ne isključuje mogućnost sabotaže, predsednik Vučić je rekao da nam je to oko Grčićeve ostavke “završeno”, dok je ministar Vulin najavio ozbiljno angažovanje policije kako bi se na čistac izveli oni koji su “mleli blato da bi sabotirali Vučića”.\n“U pitanju je neodgovornost, u najmanju ruku. Kad je to blato ušlo, je l’ moguće da je moralo da se sačeka da se svo preradi i da svo blato zapuši baš sve mašine. Mi sad pričamo, imamo sumnju da se nešto desilo planski, da li je neko to namerno uradio… Moraćemo da saznamo i ovo ne može da prođe tek tako”, rekao je, između ostalog, Vulin.


ŠREDER: Bacali smo bombe na suverenu Srbiju, bez rezolucije Saveta bezbednosti UN\nŠREDER: Bacali smo bombe na suverenu Srbiju, bez rezolucije Saveta bezbednosti UN\nU Beogradu će 10. aprila biti održan srpsko-nemački forum, a ovim skupom o saradnji dveju zemalja predsedavaće bivši kancelar Gerhard Šreder i budući premijer Aleksandar Vučić.\nBivši nemački kancelar Gerhard Šreder stiže 10. aprila u Beograd, gde će se toga dana održati srpsko-nemački forum – saznaju „Novosti“.\nPrema našim informacijama, nekada visoki zvaničnik Berlina i budući predsednik Vlade Srbije Aleksandar Vučić biće predsedavajući skupu na kojem će se pretresati perspektive ekonomske i političke saradnje između dve države. U rad ovog foruma biće neposredno uključena i Ružica Đinđić.\nŠrederov dolazak u Srbiju imaće, bez sumnje, i poseban diplomatski prizvuk, pogotovo u kontekstu snažnog pritiska ambasadora zapadnih zemalja na Vučića da se i srpska vlada pridruži sankcijama koje su Rusiji uveli Evropska unija i Vašington.\nBivši kancelar je, naime, već žigosan u domovini, jer je javno stao u odbranu Vladimira Putina, upozorivši na opasnosti koje vrebaju u slučaju izolacije ruskog predsednika zbog krize u Ukrajini.\nOvakav stav „Putinovog najboljeg prijatelja na Zapadu“, koji se sa šefom Kremlja svojevremeno usprotivio odluci američkog predsednika Džordža Buša da izvrši invaziju na Irak, posredno može da se reflektuje i na našu spoljnu politiku.\nJer, i aktuelna nemačka kancelarka Angela Merkel iskazala je otvorene rezerve prema uvođenju ekonomskih sankcija Moskvi, pa bi ovakve poruke iz najjače države EU mogle da smanje i pritisak na Vučića koji se našao u nezavidnoj poziciji, priklešten između čekića i nakovnja, u novom hladnoratovskom nadmudrivanju Istoka i Zapada.\nSETIO SE NATO BOMBI\nSvoj stav prema Rusiji i krimskoj krizi Šreder je povezao i sa bombardovanjem SRJ 1999. godine:\n– Poslali smo naše avione u Srbiju i zajedno sa NATO bacali bombe na suverenu zemlju, bez rezolucije Saveta bezbednosti UN. Zato sam oprezan kad je reč o upiranju prsta i u koga.\nBAŠ JE LEPO KAD PRORADI SAVEST I POČNEŠ RAZMIŠLJATI SVOJOM GLAVOM.


Aviokompanije se žale Evropskoj komisiji zbog štrajka u Francuskoj - BIZlife\n24/07/2018 | 15:09\nAviokompanije se žale Evropskoj komisiji zbog štrajka u Francuskoj\nMeđunarodno udruženje avio kompanija (IAG), kompanije “Rajaner” (Ryanair), “Izidžet” (easyJet) i “Viz er” (Wizz Air) podnele su žalbe Evropskoj komisiji protiv Francuske i štrajka njenih kontrolora leta, koji ograničavaju osnovne principe slobode kretanja u okviru Evropske unije.\nAvio kompanije ne dovode u pitanje pravo na štrajk, ali smatraju da Francuska krši zakon Evropske unije time što ne dozvoljava nadletanje vazdušnog prostora iznad zemlje dok traju štrajkovi. Putnicima na tim letovima uskraćena je osnovna sloboda putovanja između zemalja članica koje nisu obuhvaćene štrajkom.\nKako se navodi u saopštenju, samo u ovoj godini, štrajkovi francuskih kontrolora leta porasli su za 300 odsto u odnosu na 2017. godinu. Prošlog meseca, Senat Francuske potvrdio je da je Francuska odgovorna za 33 odsto kašnjenja letova u Evropi. Senat takođe zaključuje da pravo na štrajk treba da bude u ravnoteži sa obavezom obezbeđivanja javnih usluga.\nIzvršni direktor AIG Willie Walsh je rekao da pravo na štrajk treba da bude usklađeno sa slobodom kretanja i da ne utiču štrajkovi francuskih kontrolora leta samo na samo klijente koji lete ka ili iz Francuske.\n“Putnici na letovima koji uključuju preletanje francuskog vazdušnog prostora, naročito veliki deo vazdušnog prostora koji pokriva Marsej i Mediteran, su takođe pogođeni kašnjenjima i masivnim prekidima. Ovo utiče na sve avio kompanije i ima veoma negativan uticaj na španski turizam i privredu”, istakao je Walsh.\nIzvršni direktor Rajanera Michael O’Leary objasnio je da se dobavljači usluge kontrolora leta u Evropi nađu u haotičnoj situaciji kada se stotine letova otkazuje ili kada letovi kasne zbog štrajkova kontrolora leta ili zato što Evropa nema dovoljno zaposlenih u kontroli leta.\nIzvršni direktor Izidžeta Johan Lundgren je istakao da oni “u potpunosti poštuju pravo na štrajk i da su učestvovali u konstruktivnom dijalogu sa Evropskom unijom i Vladom Francuske kako bi se suočili sa problemom koji izazivaju štrajkovi kontrolora leta, ali da putnici nisu osetili neki veći napredak”.\nIzvršni direktor Viz Era József Váradi je rekao da je “neuspeh francuskih vlasti u oblasti kontrole leta da obezbede kontinuiranu i adekvatnu uslugu već izazvala masovna remećenja planova hiljade putnika širom Evrope, a avio kompanijama su se onda bavile posledicama”.\n“Suočavanje sa ovim problemom mora biti prioritet evropskim vlastima kako građani Evrope i evropske kompanije više ne bi bili držani kao taoci nacionalnih problema koji postoje u okviru jedne grane industrije”, istakao je Váradi.\nEurokontrol saopštava da je više od 16,000 letova zabeležilo kašnjenje do juna ove godine zbog štrajkova kontorolora leta, a tim kašnjenjima je bilo pogođeno više od dva miliona putnika.\nOkolina Atine zahvaćena požarima, na desetine stradalih


EBRD sa partnerima Energetske efikasnosti za domaćinstva u Srbiji - Radijator Inženjering d.o.o.\nRadojko Janić, vlasnik kompanije Radijator Inženjering, dobitnik je prestižnog priznanj...\nDana 26.10.2018. Evropska banka za obnovu i razvoj zvanično je najavila početak novog Programa finansiranja zelene ekonomije (GEFF) u Srbiji koji će domaćinstvima obezbediti kredite za poboljšanje energetske efikasnosti. Finansijski podsticaji i tehnička podrška investicijama u zelene tehnologije obezbeđuju se iz sredstava Evropske unije (EU), Saveznog Ministastva finansija Republike Austrije (BMF) i Evropskog zajedničkog fonda za Zapadni Balkan (EWBJF) u okviru Investicionog okvira za Zapadni Balkan (WBIF).\nDanašnji događaj u Beogradu okupio je učesnike u GEFF programu, uključujući donatore, predstavnike lokalnih vlasti, lokalne partnerske banke, dobavljače i proizvođače zelenih tehnologija za rezidencijalni sektor, među kojima je i naša firma Radijator Inženjering DOO.\nDomaćin događaja bila je Žužana Hargitai, direktor regionalne kancelarije za Zapadni Balkan iz EBRD. Govore su i održali gospodin Aleksandar Antić, ministar rudarstva i energetike iz Vlade Republike Srbije, njegova ekselencija Sem Fabrici, ambasador i šef Delegacije Evropske unije u Republici Srbiji, gospodin Leander Trepel, predstavnik u upravnom odboru EBRD i gospođa Violeta Kogalničeanu, rukovodilac odeljenja za infrastrukturu i energetsku efikasnost, Sekretarijat Energetske zajednice. Veronika Špacapan, rukovodilac GEFF programa iz EBRD London je predstavila osnovne informacije o ovom programu, a nakon toga su govorili i predstavnici partnerskih banaka, gospođa Feza Tan, predsednica izvršnog odbora UniCredit banke u Srbiji i gospodin Nikola Stamenković, direktor sektora poslova sa pravnim licima.\nGrađani Srbije će moći da apliciraju za kredite ovih partnerskih banaka za investicije u energetski efikasna tehnološka rešenja za svoje domaćinstvo poput novih prozora sa dvostrukim ili trostrukim staklom, kotlova visoke efikasnosti grejanja ili termalnu izolaciju objekta. UniCredit i Erste banka su prve banke u Srbiji koje su pristupile ovom programu.\nDomaćinstva koja na ovaj način ulože u energetsku efikasnost kvalifikuju se za bespovratna finansijska sredstva koja Evropska unija obezbeđuje u vidu podsticaja do 20% investicije. Program takođe pruža podršku politici i usklađivanju pravnog okvira zemlje po pitanjima standarda energetske efikasnosti objekata prema relevantnim direktivama Evropske unije.


Vesti online / Sport / Rukomet / Vujin: Uz huk navijača rušimo Crnu Goru\nVujin: Uz huk navijača rušimo Crnu Goru\nLevoruki bombarderi: Marko Vujin i Nemanja Zelenović\n"Idemo na pobedu. Dobro je što smo se okupili i što su svi igrači sa spiska došli bez povreda. Nadam se da ćemo uz podršku sa tribina uspeti da dobijemo prvu utakmicu, a onda da idemo na pobedu i protiv Izraela u nedelju", rekao je Vujin.\nSrbija će u sredu od 20.00 u hali Pionir dočekati Crnu Goru u prvom kolu kvalifikacija za Evropsko prvenstvo.\nMiljan Pušica je kazao da je reprezentacija Srbije favorit. "Mislim da je Crna Gora dobra ekipa, ali mi smo favoriti na papiru. Očekujem da pokažemo dobro igru, i očekujem pobedu", kazao je Pušica.\nSrbija će posle susreta sa Crnom Gorom gostovati Izraelu u nedelju, a u grupi je još i selekcija Islanda.\nKvalifiakcije za EP 2016. u rukometu\nRUKOMET Rukometaši optimisti pred duel sa Crnogorcima\nRUKOMET Srpski navijači u Baru zapalili albansku zastavu\nRUKOMET Kvalifikacije za EP: "Orlovi" srušili Crnogorce u punom "Pioniru"


RTCG - Radio Televizija Crne Gore - Nacionalni javni servis :: Politika :: "Ne možemo gledati u nebo i čekati snijeg"\nDEMOKRATE 23. 01. 2020. 21:49 >> 21:47 3\nJoš jedna zimska turistička sezona je propala, a globalno zagrijavanje, kao jedan od ključnih razloga koji navode u Ministarstvu održivog razvoja i turizma, u najmanju ruku može se okarakterisati kao banalan, poručili su danas iz Demokratske Crne Gore.\n“Njihov argument bi bio realan samo ako bismo pošli od toga da je globalno zagrijavanje pogodilo jedino Crnu Goru, ili preciznije, ski centre u Crnoj Gori”, navodi se u saopštenju Demokrata.\nOni su naveli da je jasno da, polazeći od činjenice da se u okruženju nalaze brojni ski centri, poput Jahorine, Kopaonika i Zlatibora, koji rade gotovo punim kapacitetima, uzrok propale sezone nije globalno zagrijavanje, već ogroman nerad i nesposobnost.\nIz Demokrata su poručili da “ne možemo u 21. vijeku gledati u nebo i čekati da padne snijeg”.\nDemokrate smatraju da je nužno, prije svega, adekvatno infrastrukturno opremiti postojeća skijališta, kako zimske turističke sezone ne bi propadale, pa nakon toga izgrađivati nova skijališta i širiti turističku ponudu Crne Gore.\nDemokrate Zimska sezona\n15:50 Bugarska ne razumije neevropsko ponašanje susjeda CG


Crno tržište duhana u BiH premašilo 50 posto, svi na gubitku | Portal 072info\n06/09/2020 06/09/2020 u 19:30\nLegalno tržište duhanskih proizvoda je od 2010. godine do 2020. palo za više od 56 odsto, što za posljedicu ima ogromne gubitke u svim budžetima, upozoravaju ekonomski stručnjaci, predstavnici duvanske industrije kao i Uprave za indirektno oporezivanje (UIO).\nPrema podacima Uprave za indirektno oporezivanje BiH, u prvih sedam mjeseci ove godine po osnovu akciza na duhan i duhanske prerađevine prikupljeno je 430 miliona maraka manje u odnosu na isti period prethodne godine, dok s druge strane crno tržište rapidno raste i postalo je najveće u Evropi.\nIz tog razloga, UIO BiH je u saradnji s Udruženjem ekonomista RS SWOT pokrenula kampanju “Stop švercu” čiji je cilj da se suzbije šverc cigareta u BiH, podstakne usklađivanje poreskih nameta sa tržištem da bi cijene legalnih cigareta bile manje.\nU okviru ove kampanje, organizatori pozivaju građane da, ukoliko imaju informacije o švercu duhana i cigareta, to prijave na broj telefona 080 02 06 07. Svi pozivi su anonimni, a prijava, kako kažu u UIO BiH, već ima.\nRatko Kovačević, načelnik Odjeljenja za komunikacije UIO BiH, rekao je da je vrlo važno da građani ne moraju ostavljati nikakve podatke kada prijavljuju slučajeve prodaje duhana i duvanskih proizvoda bez akcizne markice, odnosno na crno.\n“Iz tog razloga ih i molimo da dostavljaju što konkretnije informacije koje ćemo obraditi, izaći na teren i praktično oduzeti cigarete koje se prodaju nelegalno na tržištu BiH”, kazao je Kovačević.\nGovoreći o kampanji “Stop švercu”, Kovačević je naveo da ona već daje određene rezultate i da će šira javnost uskoro biti upoznata s njima.\nSaša Grabovac, izvršni direktor Udruženja ekonomista RS SWOT, podsjeća da udruženje na čijem je čelu već duži vremenski period upozorava na problem crnog tržišta.\n“Upravo kampanja ‘Stop švercu’ ima za cilj da dodatno animira najširu javnost i ukaže na posljedice crnog tržišta ali i sve institucije koje mogu pomoći da se to nelegalno tržište suzbije”, naveo je Grabovac.\n“Mi sad nažalost imamo situaciju da su svi na gubitku: država koja ubire manje prihoda, građani koji konzumiraju cigarete kojima se ne zna niti porijeklo niti sadržaj, proizvođači i distibuteri koji trpe velike gubitke, jer ne mogu da se nose s cijenama koje diktira crno tržište”, kazao je Grabovac.\nKako kaže, cilj svake države je da vodi brigu o zdravlju svojih građana i u tom smislu da radi na tome da se smanji broj pušača.\n“Svakako se treba boriti protiv pušenja, ali povećanje akciza nije dalo traženi rezultat, jer smo dobili nekontrolisano tržište ilegalnih jeftinih cigareta koje se mogu prodavati bilo gdje, čak i u blizini škola, što je recimo nemoguće u legalnom lancu prodaje”, upozorava Grabovac.\nPrema njegovim riječima, zbog toga i ne čude podaci koji se mogu čuti da se broj pušača nije smanjio.\nBh. predstavnici tri najveće duvanske kompanije u BiH: “Philip Morrisa” (PM), “British American Tobacco” (BAT) i “Japan Tobacco International” (JTI) podržavaju kampanju “Stop švercu” i upozoravaju da je udio crnog tržišta alarmantno porastao i znatno premašio 50 odsto ukupnog tržišta.\nU PM podsjećaju da je duvanska industrija na ime indirektnih poreza i PDV-a u 2019. godini, uplatila oko milijardu KM, što predstavlja 16 odsto svih uplaćenih indirektnih poreza, te da je pored plaćanja poreza, zaposlen znatan broj radnika čiji su su poslovi održavali i tokom pandemije.\n“U ovom je trenutku izuzetno važno da državne institucije i nadležne agencija, podrže legitimnu duvansku industriju”, ističu u PM.\n“Govorimo o izgubljenom novcu u vrijednosti 30 kilometara auto-puta, približno 1/3 penzija ili 200 novih vrtića, samo u 2019. godini”, ilustrativno navode u JTI-u uz konsatataciju da dodatno zabrinjava stanje u kojem je šverc cigaretama i duhanom, na koje nije plaćen porez, vidljiv na pijacama i ulicama širom zemlje.\nU JTI-u smatraju da treba da se pokrene sveobuhvatno djelovanje svih nadležnih institucija u radu na suzbijanju crnog tržišta i vraćanja novca u legalne tokove.\nTakođe pozivaju na formiranje radne grupe na čelu s Upravom za indirektno oporezivanje koja bi objedinila i koordinirala rad svih institucija nadležnih za suzbijanje šverca – SIPA, svi nivoi MUP-a, tužilaštava i inspekcijskih službi.\nU BAT-u kažu da, s obzirom na veliko akcizno opterećenje, najveće u Evropi prema kupovnoj snazi stanovništva, ilegalno tržište je očito postalo unosan biznis koji sve više istiskuje legalno tržište.\n“Iz ugla poslovanja tu najviše trpi domaća privreda, a posebno proizvođač, distributeri i maloprodaja, što na kraju negativno utiče na sve zaposlene u BiH. Kada je u pitanju maloprodaja, zbog gubitaka na crnom tržištu, mogućnost novog zapošljavanja i povećanja plata je gotovo nemoguća, štaviše, vrlo su moguća su otpuštanja radnika”, upozoravju u BAT-u.\nBosna i HercegovinaCigareteDuhan


Emeritus prof. dr Kostadin Pušara upoznao studente sa novim paradigmama jugoistočne Evrope - Pravni fakultet za privredu i pravosuđe u Novom Sadu\nEmeritus prof. dr Kostadin Pušara upoznao studente sa novim paradigmama jugoistočne Evrope\nU amfiteatru Pravnog fakulteta za privredu i pravosuđe 24.04.2017. godine, emeritus prof. dr Kostadin Pušara održao je gostujuće predavanje na temu „Nove paradigme jugoistočne Evrope na putu za EU“.\nProf. dr Kostadin Pušara doktorirao je na Pravnom fakultetu, Univerziteta u Beogradu, a u zvanje redovnog profesora biran je 1999. godine. Titulom Emeritus koju je stekao na Univerzitetu za mir Ujedinjenih nacija upotpunjuje svoju profesorsku karijeru od 2008. godine. Radio je u vladi Republike Srbije kao stručni saradnik za spoljnotrgovinske bilanse, na Fakultetu Tehničkih nauka, Univerziteta u Novom Sadu u svojstvu redovnog profesora a između ostalog i kao generalani sekretar Saveznog ministarstva za finansije SRJ. Prof. dr Kostadin Pušara je gostujući profesor na nkeoliko međunarodnih univerziteta i predsednik je Društva lobista Crne Gore i član Borda evropskih lobista u Briselu.\nProf. dr Kostadin Pušara, studentima koji su prisustvovali tribi govorio je o potpuno novom konceptu koji se primenjuje u svetu ekonomske i pravne doktrine, zatim o dva goruća problema koja su između ostalog obeležila 21. vek, a to su problem hrane i vode. Izneo je zanimljiv podatak o sprovedenoj anketi u Kembridžu gde je postavljeno pitanje o izjašnjavanju mišljenja na temu nestašice hrane i vode u ostalim delovima sveta. Odgovor je ležao u Africi, gde u pojedinim delovima ovog kontinenta ljudi ne znaju šta znači konstantna dostupnost sveže vode i hrane. Kada se anketa sprovodila u Istočnoj Evropi, dobijen je zaključak da ispitanici nisu imali vlastito mišljenje na ovu temu. Rezultat ankete i pokretanje ove teme je kako prof. dr Pušara navodi, katastrofalan jer ljudi iz razvijenih delova sveta nemaju svest o pokretanju rešavanja ovog problema.\nOno što je posebno zanimalo studente Pravnog fakulteta za privredu i pravosuđe, bila je tema Bolonjske deklaracije o kojoj je govorio profesor Pušara, kada je istakao da nije pobornik ovog kako ističe, nametnutog sistema u obrazovanju, jer po njegovom zapažanju pruža nepotpuno znanje nakon završetka fakultetskog obrazovanja. Takođe, bilo je reči i o globalizaciji, suverenitetu Republike Srbije i da li ga ona ima, kao i postavljanju paralele na tu temi između Bosne i Hercegovine i Ukrajine. Navodi da je zemlja u kojoj živimo u velikoj meri zanimljiva globalnom svetu kao takvom, zbog raspoloživih resursa koji nisu iskorišćeni, gde navodi kao primer Hidroelektranu Đerdap i izvor električne energije.\nNa kraju predavanja prof. dr Kostadin Pušara uputio je preporuku studentima Pravnog fakulteta za privredu i pravosuđe da odvoje malo vremena i pročitaju sjajno delo autorke Noreena Hertz ,,Tiha Revolucija'' i delo ,,Kapital u 21. Veku'', autora Thomas Piketty.\nEmeritus prof. dr Kostadin Pušara\nViše iz ove kategorije « Božidar Maljković održao tribinu pod nazivom ,,Marketing i menadžment u sportu''\tProf. dr Borislav Čejović održao predavanje na temu „Da li Cesare Bekaria polako tone u zaborav?“\t»


Danas je Svetski dan slobode medija – Knjaževačke vesti\nHome / Knjaževac / Danas je Svetski dan slobode medija\nDanas se širom sveta 3. maja obeležava Međunarodni dan slobode medija. Treći maj je ustanovljen 1993. godine odlukom Generalne skupštine Ujedinjenih nacija kao dan kada se posebno podiže svest, pre svega, vršilaca javnih ovlašećenja o značaju slobodnog novinarstva i nezavisnog i nepristrasnog izveštavanja i istraživanja. Ovaj datum je odabran u znak sećanja na Deklaraciju iz Vindhuka donetu 3. maja 1991. donetu na UNESCO-voj konferenciji. Ovaj dokument, koji je kasnije ratifikovala i Generalna konferencija UNESCO, ukazuje na potrebu za slobodnim, nezavisnim i što brojnijim medijima naročito u kontekstu demokratizacije društva i omogućavanja građanima da imaju pravovremen i što kvalitetniji pristup informacijama. U samom tekstu se navode i brojni slučajevi zatvaranja, pretnji, ucena i drugih napada na novinare u periodu koji je prethodio donošenju samog akta.\nMinistarstvo kulture i informisanja čestitalo je svim novinarima i medijskim radnicima Svetski dan slobode medija, 3. maj, uz ocenu da sve relevantne institucije i pojedinci treba zajedno da se bore i zalažu za to osnovno pravo.\nMinistarstvo navodi da je važno neprekidno isticati vrednosti osnovnih principa slobode medija, jer medijski radnici izveštavaju o svim pojavama i dešavanjima u društvu zbog čega je njihova uloga od velikog značaja.\nU saopštenju se ističe da je novinarstvo prvenstveno lojalno građanima, te da su novinari obavezni da govore istinu i da pruže građanima pouzdane i proverene informacije.\nNavodi se i da je sloboda medija, kao jedan od načina izražavanja javnog mišljenja, jedno od osnovnih ljudskih prava, koje ostaje neotuđivo i ključno za razvoj demokratijeMinistarstvo je najoštrije osudilo pretnje, pritiske i ugrožavanja bezbednosti novinara i medijskih radnika, uz ocenu da je nedopustivu zastrašivanje predstavnika medija i njihovih porodica zbog činjenice da obavljaju svoj posao.\nNavodi se i da je potrebno odati posebnu počast svim novinarima u Srbiji i svetu koji su žrtvovali i žrtvuju svoje živote, slobodu ili ličnu dobrobit tražeći istinu i pravdu. „Ovaj dan ujedno predstavlja i priliku da se potvrdi snažna posvećenost Srbije da unapređuje razvoj pozitivnog medijskog okruženja i ohrabruje razvojne inicijative svih zainteresovanih aktera u cilju unapređenja slobode izražavanja i medija”, kaže se u saopštenju Ministarstva kulture i informisanja.\nPrevious: Dr Valter Fajt : Bolje ziveti 7 epizoda (Video)\nNext: U Knjaževcu Izmena režima saobraćaja zbog Đurđevdanskog vašara


B92\t15.06.2019 16:23\nTako da, ukoliko ovog leta automobilom putujete u Grčku platićete 250 dinara više nego do sada. Nakon puštanja saobraćaja kroz 26,3 kilometra dugu deonicu kroz Grdeličku klisuru, naplata putarine trebalo je da otpočne tek od 1. jula, ali će građani dodatni novac morati da izdvoje i dve nedelje ranije.\nSada je sistem izračunavanja nešto drugačiji, objašnjavaju za Blic iz ovog preduzeća, i to tako da svoju rutu delite na dve deonice.\nNaime, ako putujete recimo od Beograda, sada računate koliko vas košta putarina od prestnice do Niša (800 dinara za automobile) i sa njom sabirate vrednost koja se naplaćuje od Doljevca do Preševa (540 dinara za automobile).\nTo znači da od danas u podne putarine od Beograda do Preševa koštaju ukupno 1.340 dinara, što je 250 više nego jutros.\nDakle, naglašavaju iz Puteva Srbije: ulazna stanica je ona od koje krećete, ali izlazna naplatna stanica uvek je Niš.


Efekat krize u Ukrajini još nam nije poznat | Unija Poslodavaca Srbije\nUkrajinska kriza još se nije ozbiljnije dotakla srpske privrede. Poremećaji koje sada osećamo deo su krize izazvane pandemijom kovid, a kako će se situacija na istoku Evrope odraziti na našu ekonomiju – to je u ovom trenutku teško i prognozirati.\nOvo je zaključak oko koga su se složili praktično svi učesnici tribine Uticaj ukrajinske krize na srpsku privredu, koja je danas održana u Uniji poslodavaca Srbije. Dobri poznavaoci situacije iz različitih oblasti delovanja smatraju da je neizvesnost ono što u ovom času najviše uznemirava sve ekonomske subjekte na ovim prostorima.\n„Ukrajinska kriza se nadovezala na prethodnu kovid krizu“, rekao je Jovan Zubović, direktor Instituta ekonomskih nauka. „Podaci o inflaciji, koja je u SAD dostigla 10%, u Nemačkoj do 9, kod nas 9,1%, rezultat je pandemije, a rezultati kojima baratamo su do kraja februara ove godine. Dakle, uticaj rata u Ukrajini je nešto što tek treba da izmerimo.“\nSilvija Herceg, zamenica direktora Confindustria Serbia ukazuje da se italijanske kompanije u velikom broju vraćaju iz Azije u Evropu – neke od njih u matičnu zemlju, ali mnogo nalaze prostora za poslovanje u Srbiji i regionu. Ono što ovi privrednici vide kao problem u najvećoj meri vezano je za nedostatak radne snage.\nBojan Stanić iz Privredne komore Srbije takođe podseća da je neizvesnost najveći problem i da je u takvoj situaciji nemoguće raditi preciznije kalkulacije. Međunarodni monetarni fond i Svetska banka objavljuju određene rezultate, ali sami najavljuju da će do kraja godine biti nekoliko puta revidirani. Stanić podseća da uz pozitivne makroekonomske pokazatelje imamo i snažne pritiske koji utiču na BDP. Sa jedne to je spoljnotrgovinski deficit, koji je u januaru i februaru 140% veći nego godinu dana ranije. Inflacija dovodi do pada unutrašnje tražnje, što takođe ima negativan uticaj.\nJelica Minić iz Evropskog pokreta podseća da se EU našla u velikim problemima, jer se trenutna kriza pojavljuje samo jedna u nizu koja je zadesila evropsku porodicu država. Ova zajednica je trgovinski, energetski i sirovinski veoma vezana za Rusiju, pa i za Ukrajinu. EU je postavila jedinstven odgovor i upravo se jedinstvo Evrope pojavljuje kao ključni element.\nLazar Ivanović iz CEVES-a podseća da su prekinuti i otežani lanci snabdevanja ključni pokretač inflacije u svetu. Posle kovida stvorila se neravnoteža između ponude i tražnje energenata, usled ubraznog oporavka pojedinih privreda, a istovremeno zatvorenosti sredina koje su veliki proizvođači energije.\nUz dobre pokazatelje Srbije u krizi, on ukazuje i slabe tačke, kao što je preterana fiskalna potrošnja, zbog neselektine podrške privredi i građanima tokom pandemije.\nNebojša Atanacković, počasni predsednik Unije poslodavaca, podsetio je da Unija nastupa apolitično i pokušava da kroz zakonodastvo i inicijative umanji uticaj krize na privredu. Međutim, ne može da pobegne ni od političkih uticaja. Da nema političkih obaveza, kaže Atanacković, moglo bi se proceniti da će Srbija relativno lako izaći iz postojeće energetske krize. Međutim, uticaj politike inicira neka rešenje koja nas uvode u dodatne probleme.


Čovek je zdrav samo ako brine o sopstvenom zdravlju | Energetski portal Srbije\nČovek je zdrav samo ako brine o sopstvenom zdravlju\n25.10. 2018 Intervju\nFoto: (Milka Drezgić) privatna arhiva\nMilka Drezgić, profesor interne medicine na Medicinskom fakultetu u Beogradu\nNapredak preventivne medicine, dijagnostike i terapije, kao i tehnološka dostignuća u XX veku doprinose boljem razumevanju zdravlja i bolesti na genetskom, molekularnom i ćelijskom nivou. Uporedo sa produženjem očekivanog trajanja života, optimalno zdravlje ljudi postaje poseban cilj. Razgovarali smo sa profesorkom doktorkom Milkom Drezgić u pokušaju da nađemo odgovor na pitanje koje svako od nas često sebi postavlja: da li na pravi način brinemo o sopstvenom zdravlju?\nProfesorka Drezgić je renomirani naučnik i vrsni stručnjak, internista, endokrinolog, sa 308 publikovanih naučnih i nastavnih radova a našim čitaocima objašnjava značaj ove životno važne teme jednostavnim rečima. Nema sumnje da je zdravlje kompleksan pojam, a šta se tačno pod zdravljem podrazumeva u današnje vreme pitamo profesorku Drezgić.\nMilka Drezgić: Frojd je isticao da, kada se čovek zapita postoji li smisao života, on postaje bolestan. Prema definiciji, Svetske zdravstvene organizacije (SZO) zdravlje predstavlja stanje potpunog telesnog, duševnog i socijalnog blagostanja, a ne samo odsustvo bolesti i iznemoglosti. Ovde je važno definisati šta je socijalno blagostanje prema SZO, a to je stanje mira i sigurnosti u kome svaki čovek bez obzira na veru, rasu, političko ubeđenje, ekonomske uslove i pol ima pravo na školovanje i rad, koje mu daje mogućnost da živi harmonično u zdravoj okolini i koje mu pruža osiguranje u bolesti, iznemoglosti i starosti. Međutim, znajući okolnosti u kojima danas živimo i šta nam se događa, sasvim je opravdano postaviti i pitanje: ko je uopšte zdrav i ko ispunjava kriterijume za socijalno blagostanje.\nEP: To znači da zdravlje pojedinca ili čitave nacije mora da se sagleda u okviru interakcije i sa životnom okolinom, jer ono ne predstavlja samo biološki fenomen.\nMilka Drezgić: Različite naučne discipline, kao što su biologija, psihologija i sociologija imaju svoje različite prepoznatljive koncepte od kojih polaze pri definisanju zdravlja i bolesti. Vrednosni kriterijumi društva, vladajuća kultura i filozofija društvenih zajednica u određenim istorijskim periodima i na pojedinim životnim prostorima imale su takođe veliki uticaj na shvatanje zdravlja i bolesti.\nRazvoj socijalne medicine, kao nauke koja zdravlje pojedinca razmatra u funkciji njegovih interakcija sa životnom okolinom, rezultirao je i definicijom zdravlja, u kojoj je zdravlje sagledano ne samo kao biološki i psihološki, već i kao socijalni fenomen. Ustav Svetske zdravstvene organizacije (SZO) iz 1948. godine daje sveobuhvatnu definiciju zdravlja koja po prvi put ističe i socijalnu komponentu kao izuzetno značajnu.\nŽelela bih da istaknem da civilizacija i tempo života nose sa sobom značajan rizik koji se ogleda u hroničnom stresu. On se ne manifestuje pojavom fizičkih promena, već u vidu mentalnog iscrpljivanja što doprinosi pojavi depresije, psihičkih tegoba, smanjenju radne sposobnosti i pojavi problema u porodičnom i socijalnom životu.\nEP: Kako da se izborimo sa sindromom iscrpljenosti?\nMilka Drezgić: Isto kao što vodimo računa o higijeni tela, tako moramo da vodimo računa o mentalnoj higijeni neophodnoj za kvalitetan život. Vidite, From je davno rekao da je zdrav čovek sposoban da radi i da voli, pa tako moramo da naučimo da volimo sebe, da primećujemo svet koji nas okružuje, i moramo naučiti kako da uživamo u svakom danu svog života, a ne da uživamo u nekoj neizvesnoj budućnosti ili lepoj prošlosti.\nEP: Ko vodi računa o tome da smo fizički i mentalno spremni da se uhvatimo u koštac sa svakodnevnim životnim problemima?\nMilka Drezgić: Ako krenemo od rođenja, budno oko roditelja i sistematski pregledi beba, a kasnije dece u domovima zdravlja, predstavljaju glavni način praćenja fizičkog i mentalnog razvoja deteta i oni su glavni akteri koji reaguju na svaki znak i simptom koji bi ukazivao da je u pitanju početak bolesti. Međutim, dešava se da roditelj prepušta dete „glavnokomandujućem” u kući, odnosno televizoru, pa tako ne komunicira dovoljno sa svojim detetom, a zatim se u detetovoj drugoj godini otkrije da je gluvonemo, kao što se to nedavno dogodilo u jednom gradu u Srbiji. Nažalost, odrastanjem i ulaskom u adolescenciju sve manje je sistematskih pregleda, ili su oni površni, tako da se uočavaju uglavnom fizički nedostaci kod mladih. S druge strane, izostaju informacije pa čak i interesovanje o duševnom i socijalnom blagostanju.\nIntervju u celini možete da pročitate u Magazinu Energetskog portala ODRŽIVA ARHITEKTURA, jula 2018, od 72. do 74. stranice.\nIntervju vodila: Milka Zelić\nNa Svetski dan čistog vazduha Beograd najzagađeniji na...\nIzazov za inovacije: smanjenje zagađenja vazduha u Srbiji...


Ciklus novih čeških filmova u septembru u Kinoteci\nM. D. 1. septembra 2015. 22:00\nZa početak nove sezone Jugoslovenska kinoteka je u svojoj novoj zgradi (u Uzun Mirkovoj ulici) pripremila više ciklusa posvećenih savremenim autorima i predstavljanju pojedinih nacionalnih kinematografija, a nastavlja i redovne programe u popularnom Muzeju kinoteke (u Kosovskoj ulici).\nPosle duže pauze beogradska publika će biti u prilici da pogleda najnovija ostvarenja iz Češke. Ciklus je na programu od 18. do 22. septembra, realizuje se u saradnji sa ambasadom Češke Republike, a obuhvata desetak fimova, koji će se prikazivati velikoj sali.\nSa ambasadom Kraljevine Švedske Kinoteka organizije ciklus poznatog švedskog reditelja Rikarda Huberta. Njegovih šest filmova moći će da se vide od 25. do 27. septembra. Hubert će biti gost Kinoteke i lično otvoriti svoju retrospektivu.\nTokom septembra na repertoaru će biti i tri ciklusa posvećena značajnim autorima – scenaristi i reditelju Džonu Milijusu, jednom od najpriznatijih domaćih autora Dušanu Makavejevu i poznatom reditelju Terensu Maliku.\nPovodom 60 godina od pogibije glumca Dežemsa Dina biće prikazan kultni film „Buntovnik bez razloga“.\nU Arthaus bioskopu, maloj sali u novoj zgradi sa 38 mesta, na programu su umetnički filmovi iz Izraela, Rusije, Slovenije, SAD, Hong Konga, Francuske…\nU Muzeju kinoteke septembarski program obeležiće pet in memoriam ciklusa.\nVelikog glumca i šarmera Omara Šarifa publika će moći da vidi u devet filmova, među kojima su „Majerling“, „Noć generala“, „Doktor Živago“, „Provalnik“.\nOmaž našem legenadarnom glumcu Vlastimiru Đuzi Stojiljkoviću sadrži filmove „Nema malih bogova“, „Ljubav i moda“ i „Noći i jutra“.\nZa ciklus posvećen Frenku Sinatri odabrani su „Visoko društvo“, „Odavde do večnosti“, „11 veterana“…\nNa zvezdu horora Kristofera Lija podsetiće „Mumija“, „Drakula“, „Baskervilski pas“, „Čovek sa zlatnim pištoljem“.\nJednoj od najlepšiih žena na velikom platnu Lauri Antoneli posvećen je ciklus filmova koje je snimala sa velkim rediteljima Šabrolom, Skolom, Viskontijem. Među devet odabranih naslova su „Venecijanka“, „Mali greh“, „Žena ljubavnica“.\nBiće prikazano i više pojedinačnih omaža, a Muzej kinoteke biće i domaćin pratećeg programa Bitefa pod nazivom „Bitef na filmu“.


Letonija upozorava: Jedna zemlja nije to uradila — Srbija - 03.10.2017, Sputnik Srbija\nLetonija upozorava: Jedna zemlja nije to uradila — Srbija\nLetonski ministar spoljnih poslova Edgars Rinkevičs ne smatra da je prepreka za članstvo Srbije u EU to što ona ne želi da se pridruži NATO-u, ali ističe da je... 03.10.2017, Sputnik Srbija\npolitika, vesti, edgars rinkevičs\n20:17 03.10.2017 (Osveženo: 08:58 04.10.2017)\n© AFP 2022 / Attila KISBENEDEK Ministar spoljnih poslova Letonije Edgars Rinkevičs\nLetonski ministar spoljnih poslova Edgars Rinkevičs ne smatra da je prepreka za članstvo Srbije u EU to što ona ne želi da se pridruži NATO-u, ali ističe da je usklađivanje sa spoljnom i bezbednosnom politikom Unije od najvećeg značaja za zemlje-kandidate, naročito posle pripajanja Krima Rusiji.\n„Znamo da jedna zemlja nije to uradila — Srbija“, ističe Rinkevičs i upozorava da bi došlo do velike rasprave ako bi Evropska komisija preporučila da se okonča proces pristupanja Srbije i započne njeno prihvatanje u EU, a Srbija nastavila da vodi politiku neusklađenu sa spoljnom i bezbednosnom politikom Unije.\n14 Septembar 2017, 23:03\nLetonski ministar je u intervjuu za „Juropijan Vestern Balkans“ i Tanjug, tokom Konferencije u Rigi 2017, naglasio da Letonija podržava proces proširenja EU jer u njega veruje iz ličnog iskustva.\n„Sećajući se šta se dogodilo krajem 1980-ih i naročito 1990-ih godina u balkanskom regionu, verujemo da, ako su zemlje regiona spremne i ako su ispunile kriterijume i sprovele reforme, i ako se saglasimo svi u EU, gde nas trenutno ima 28, a uskoro 27, onda bi trebalo da nastavimo sa ovim proširenjem“, rekao je Rinkevičs.\nKao prioritete Letonije kada je reč o procesu pristupanja zemalja Zapadnog Balkana EU, on je naveo da je neophodno da sve zemlje-kandidati sprovedu tekovine Unije.\n„Tražili smo od Komisije izveštaj i oni misle da je postignut dovoljan napredak. Bez obzira na to da li je reč o pravosudnom sektoru, finansijama ili ekonomiji“, dodao je Rinkevičs.\nSmatra i da pristupanje Crne Gore NATO-u obezbeđuje dodatnu stabilnost na Balkanu.\nNa pitanje da li, iz njegove perspektive, to što neke zemlje, kao što je Srbija koja je proglasila vojnu neutralnost, ne žele da postanu članice NATO-a, predstavlja prepreku za njihovo članstvo u EU, ako se ima u vidu da se proces pristupanja EU i NATO-u u centralnoj i istočnoj Evropi na neki način događao istovremeno, Rinkevičs smatra da to nije uopšte problem.\n„Mislim da bi trebalo da poštujemo odluku Srbije da ne traži članstvo u NATO-u. Ne smatram da imamo ikakvo pravo da diktiramo bilo kojoj vladi kakva bi trebalo da bude njena bezbednosna politika. Za nas, članstvo u NATO-u i EU komplementarno je iz mnogo razloga, ali poštujemo odluku svake vlade, bilo da je ona na Balkanu ili u istočnom susedstvu EU“, napominje Rinkevičs.\nPodsećajući da Ukrajina, Moldavija i Gruzija žele da postanu članice EU, za razliku od Belorusije, Jermenije i Azerbejdžana, Rinkevičs navodi da poštuje sve te odluke.\n„Verujemo da bi svako trebalo da poštuje odluke naroda i vlada, ali u ovom slučaju, Srbija je slobodna da izabere samo članstvo u EU, a ne i članstvo u NATO-u“, zaključio je Rinkevičs.


Mediji o nama Archives - Page 2 of 4 - TRAVEL BOUTIQUE\nMALDIVI U AVGUSTU 〈 Klikni za detalje 〉\nWannabe intervju: Ana Petrović, vlasnica agencije “Travel Boutique”\nIzvor: Wannabe Magazin online Kada bi trebalo da odaberu svoju “profesiju iz snova”, mnogi bi stavili organizaciju putovanja na prvo mesto svoje liste. Ipak, malo kome pođe za rukom da svoj san i ostvari. Jedna od onih koji su u […]\nIzvor: BIZLife Izuzetno je važno da kada pokrećete sopstveni biznis pođete od onoga što volite i što vas ispunjava. Ako pokrećete posao i najbitnije vam je da ostvarite profit, vrlo je moguće da u teškim trenucima, kojih će neminovno biti, […]\nRođena da putuje: Kada interesovanje pretvorite u profesiju\nIzvor: B92.net Ana Petrović je direktor i vlasnik agencije Travel Boutique, jedne od vodećih agencija u oblasti turističkih individualnih putovanja na domaćem tržištu, koja ove godine obeležava pet godina uspešnog poslovanja. Kada je nastajala, ova preduzetnička inicijativa, imala je viziju […]\nKoje su osobine najtraženije od strane poslodavaca |video|\nStatistika kaže da na tržištu rada trenutno ima više od 740 hiljada nezaposlenih, a poslodavci tvrde da za određena zanimanja uvek imaju otvoreno radno mesto. Određena zanimanja su jako specifična i stalno se menjaju, pa samim tim naš sistem obrazovanja […]\nHobi pretvoren u posao\nEkonometar je travel Boutique nazvao inovatvnom turističkom agencijom za individualna putovanja, ovaj tekst vam otkriva zašto je to tako i naša direktorka ujedno odgovara na pitanje kako izgleda kada se hobi pretvori u posao. „Sve je avantura, prvenstveno zato što […]\nMedeni mesec za troje\n„Kada sam rezervisala avionske karte za ovo putovanje, rekla sam Nenadu da je to poklon za njegov i Ignjatov rođendan od mene, a zapravo sam i ja želela da posetim Maldive. Nakon venčanja moj suprug i ja nismo imali vremena […]\nIzvor: www.daninabellavencanica.com Dragi buduci mladenci, U periodu od 20 decembra 2013 do 15 januara 2014. godine u prostorijama Anabella venčanica, Kumodraška 35, biće održan 4. Festival «Dani ANABELLA venčanica». Festival kreativnih druženja ima za cilj da aktivira kreativnost u nama […]\nIz „Ringa“ u inkubator – Finalisti takmičenja mladih preduzetnika dobiće poslovni prostor u prvom od četiri nova biznis centra u Beogradu\nIzvor: eKapija Udruženje mladih privrednika Srbije (UMPS) u saradnji sa Erasmus centrom za preduzetništvo, ove godine je po prvi put u našoj zemlji organizovalo takmičenje „Ring Srbija“ u okviru globalnog projekta „Get in the Ring“ (GITR), koji se u svetu […]\nMladi preduzetnici bi bolje uslove\nIzvor: TANJUG Predstavnici Udruženja mladih privrednika, Grada Beograda i PKS predstavili su buduće planove i korake ka stvaranju bolje biznis klime za mlade u Srbiji. Nakon internacionalnog takmicenja „Ring Srbija“, najbolji „startapi“ dobiće prostor, knjigovodstvene i pravne usluge kao i […]\nIzvor: B92.net Predstavnici Udruženja mladih privrednika, Grada Beograda i PKS predstavili su buduće planove i korake ka stvaranju bolje biznis klime za mlade u Srbiji. Nakon internacionalnog takmicenja „Ring Srbija“, najbolji „startapi“ dobiće prostor, knjigovodstvene i pravne usluge kao i […]


DODIK: SRPSKA JE STABILNA I IMA PERSPEKTIVU – Slobomir – Internet, Radio i TV stanica ; najnovije vijesti iz BiH i regiona\nPočetna / REPUBLIKA SRPSKA / DODIK: SRPSKA JE STABILNA I IMA PERSPEKTIVU\nDODIK: SRPSKA JE STABILNA I IMA PERSPEKTIVU\n17. маја 2017.\tREPUBLIKA SRPSKA, VIJESTI Ostavite komentar 180 Pregledi\nPredsjednik Republike Srpske Milorad Dodik poručio je sinoć u Srpcu da je Republika Srpska stabilna i da ima perspektivu, a da oni koji ne vide tu njenu stabilnost čine to iz spekulativnih razloga.\nDodik je rekao da je Republika Srpska, poslije Srbije, institucionalno najstabilnija zajednica u regionu, odnosno funkcioniše u samoodrživom karakteru, čime dokazuje da je jedina održiva zajednica u BiH.\nOn je naveo da su primijetni institucionalni problemi u Hrvatskoj, Makedoniji, pa i na nivou BiH, na kojem skoro da se ne manifestuje vlast, te naglasio da Republika Srpska ima institucije, ali da ima i one koji bi željeli da vide destabilizaciju.\n„Republika Srpska nije podijeljeno društvo, iako joj je to prijetilo da postane prije godinu dana kada je opozicija mislila da u Banjaluci na svojim protestima postavlja šatore i time promoviše lošu sliku u javnosti. Organizovali smo kontramiting i pokazali snagu vladajuće koalicije“, rekao je Dodik na tribini „Riječ predsjednika“ u Srpcu.\nOn je dodao da je vladajuća koalicija tu snagu pokazala i na lokalnim izborima prošle godine.\nDodik je naglasio da Srpska u BiH ne može u potpunosti da razvije svoje projekte usljed stalnih napada na dejtonsko uređenje u BiH od političkih predstavnika bošnjačkog naroda i intervencionizma stranaca.\nOn je kao smetnju razvoju Republike Srpske naveo „politiku izdaje“ koju na nivou BiH vode SDS, NDP i PDP, ali koju narod prepoznaje i kažnjava na izborima.\nDodik je dodao da niko nije rekao da u Srpskoj „teče med i mlijeko“, ali da ima onih koji lažno predstavljaju situaciju.\n„Ima problema, ali održavamo institucionalni kapacitet u obimu koji zadovoljava potrebe. Stabilni i likvidni su budžet i svi računi, izmiruju se redovno sve obaveze, prije svega, prema platama, razvojnim projektima, redovno se isplaćuju penzije i razmišljamo o povećanju penzija“, rekao je Dodik.\nOn je dodao da su povećanje penzija planirali kroz određene prilive, poput priliva iz prodaje državnog kapitala u RŽR „Ljubija“.\n„Srpska je na dobrom putu u konstelaciji odnosa u okruženju. Imali smo rast domaćeg proizvoda od tri odsto što govori da je rad javne uprave, prije svega, Vlade, bio dobar“, rekao je Dodik.\nOn je naveo da je industrijska proivodnja povećana za više od pet odsto, da se radi na saobraćajnoj infrastrukturi, ali i rekonstrukciji Univeritetskog kliničkog centra Republike Srpske, a što pojedinci ne žele da vide.\nDodik je rekao da se radi i na izgradnji bolnice u Istočnom Sarajevu, koja je mogla biti skoro završena da nije bilo određenih procedura.\nPrethodni NAUČNICI- U 30. VIJEKU LJUDI ĆE BITI BESMRTNI I VEOMA VISOKI\nSljedeći SUĐENJE MANDIĆU – IZNOŠENJE ZAVRŠNIH RIJEČI


Kecman, inače vlasnik teretane u Beogradu i profesionalni trener, nestao je 24. septembra, a njegova porodica i devojka policiju su nedelju dana kasnije prijavili da se nije vratio kući i da ne znaju gde se nalazi. Policija od tog dana traga za njim, razgovaraju sa njegovim kontaktima, međutim i dalje nema pomaka. Devojka nestalog muškarca kaže za "Blic" da se samo nada da je živ.\n- Ništa i dalje ne znamo, niko nam nije ništa ni javlja. Verujem da bi već znali da nije živ... U nekom trenutku pomišljam da je živ, u nekom da možda nije, ali pokušavam da ne mislim na tu stranu - kaže njegova devojka za "Blic".\n"Ne postoji nijedan razlog da sam tako ode"\n- Poslednjih nekoliko meseci naše veze stalno smo bili zajedno iako nismo zvanično živeli zajedno. On je jedna fenomenalna osoba koja svima hoće da pomogne, izuzetno je dobar i kulturan i nikada nije imao incidente. Ali poslednje dve nedelje, pre nestanka govorio je da ima problem koji mora da reši - navela je njegova devojka nešto ranije za "Blic".\n"Nisam pri sebi jer ne znam gde je on..."\nJovov otac, Mile Kecman, kratko je prozborio za "Blic", da ne zna i dalje gde mu je sin, pri čemu je veoma otežano govorio.\n- Svaki čas mi suze idu, ja uopšte nisam pri sebi jer ne znam gde je on... - rekao je kratko njegov otac za "Blic".\nOtišao da se nađe s prijateljem i nestao\nD. P. (44) iz Valjeva uhapšen je zbog sumnje da diluje narkotike, pošto je prilikom pretresa kuće koju koristi policija pronašla oko 735 grama marihuane, vagicu za precizno merenje.


I superherojima je potrebna pomoć u borbi protiv kancera - juGmedia\nI superherojima je potrebna pomoć u borbi protiv kancera\nSvakog dana jedno dete oboli od raka i započinje dugu i neizvesnu borbu za izlečenje, a svake nedelje jedno dete izgubi bitku, rečeno je danas na skupu u Vranju na kome obeležen 15. februar Svetski dan dece obolele od raka.\n“Međutim, ohrabruje činjenica da je rak kod dece izlečiv u preko 70% slučajeva, ako se otkrije na vreme i pravovremeno leči“ rekla je novinarka Slavica Cvetković na akciji pod sloganom “I ja se borim”.\nOkupljanje u Vranju imalo je i humanitarni karakter.\n“Svako od nas može da se uključi u borbu slanjem sms poruka na 1150 ili doniranjem neke usluge i proizvoda, koju bi kupac platio slanjem poruke na ovaj broj” rekla je Cvetković govoreći o značaju projekta izgradnje novog Hemato-onkološkog odeljenja u Nišu za koji nedostaje još 50 miliona dinara za drugu fazu izgradnje.\n.,,Deci širom Srbije, koja se bore protiv raka, najstrašnije bolesti današnjice smo potrebni. Oni su naši superheroji, ali je i superherojima potrebna pomoć„, naglasila je Cvetković.\nKampanju je podržao i gradonačelnik Slobodan Milenković istakavši značaj rane dijagnostike.\n,,Lečenje dece od malignih bolesti je jako skupo i zato je Grad Vranje otvorio namenski račun za prikupljanje sredstava, kako bismo pomogli i deci, ali i roditeljima. Potpuno smo otvoreni i pružićemo svaki vid podrške porodicama obolele dece jer to je moralna obaveza svakog pojedinca„, rekao je gradonačelnik\nUčesnici skupa simbolično su pustili zelene balone na kojima su ispisane poruke “I ja se borim”.\nKampanju u Vranju, u organizaciji Nacionalnog udruženja dece obolele od raka (NURDOR),podržali su i Crveni krst, Udruženje bajkera, FK ,,Dinamo“, pojedini kafići i ljudi dobre volje\nLeskovački voz zaustavljen u finalu!\nDa svaki đak iskusi čari sportskog takimčenja\nZbog radova na rekonstrukciji NN mreže u Ulici Sime Pogačarevića u Leskovcu bez struje će od 9 do 15 sati u sredu, četrvrtak i petak biti stanovnici…\nLeskovčka policija uhapsila je S. R. (1990) iz okoline Leskovca zbog osnova sumnje da je izvršio krivično delo neovlašćena proizvodnja i stavljanje…


Trag fondacija :: Donacije za OCD :: Uspešni fandrejzing\nOCD prikupile blizu 7 miliona dinara na programu Uspešni fandrejzing\nInkluzija, obrazovanje, kultura, socijalna i zdravstvena zaštita, zaštita životne sredine i briga o životinjama su potrebe lokalnih zajednica na koje su organizacije uključene u program Uspešni fandrejzing uspešno odgovorile.\nIzgradnja letnje učionice u osnovnoj školi u Milutovcu pored Trstenika\nEkološki pokret „Moravski orašak“ je aktivan u oblasti ekologije u opštini Trstenik od 2003. godine. Uspešno već treću godinu, kao član Zelene liste Srbije učestvuje u nacionalnoj ekološkoj kampanji „Oplaneti se!“. Organizacija najviše radi sa decom i omladinom, i škole su aktivni učesnici svih njihovih aktivnosti. Detaljnije >>\nKako su nastali „Šetači“\nInicijativa „Šetači“ je nastala tako što je organizacija civilnog društva Proaktiv, u želji da ohrabri građanski aktivizam, pokrenula inicijativu prikupljanja sredstava u lokalnoj zajednici za postavljanje „Spomenika građanskom aktivizmu“. Neposredan povod za pokretanje ove inicijative bila je godišnjica građanskih i studentskih protesta koji su 1996/97. počeli u Nišu i ubrzo se proširili celom Srbijom. Ideja je bila da spomenik posluži kao podsetnik sadašnjim i budućim generacijama o značaju uloge pojedinaca i pojedinki u borbi za građanska prava, slobodu i razvoj demokratije. Detaljnije >>\nMladi Kikinđani u fandrejzingu\nU okviru programa Uspešni fandrejzing, Organizacija Kikindska inicijativa mladih završila je prikupljanje sredstava u svojoj lokalnoj zajednici i sakupila iznos u vrednosti 2.267,39 USD koji je BCIF duplirao. Detaljnije >>\nNovi Sad još jednom uspešan u fandrejzingu\nU okviru programa Uspešni fandrejzing omladinski centar CK13 iz Novog Sada završio je prikupljanje sredstava u lokalnoj zajednici i sakupio sumu od 1,140.55 USD koju je BCIF duplirao.\nTokom fandrejzinga CK 13 su organizovali više aktivnosti kao što su radionice tkanja i pustovanja, humanitarno veče poezije, prodajni bazar rukotvorina, aukcija predmeta itd. U samom Omladinskom centru postavili su kutije za prikupljanje dok su deo zarade od prodaje pića u kafiću i obroka u narodnoj kuhinji namenili ciljevima kampanje. Sva prikupljena sredstva biće utrošena za sprovođenje Karavana Ženskog kreativnog prostora i promociju ženskog preduzetništva. Detaljnije >>\nUdruženje građana Proaktiv iz Niša završili su prikupljanje sredstava u okviru programaUspešni fandrejzing i prikupili sumu od 4.189,87 USD koju je BCIF duplirao.\nU skladu sa svojom vizijom Srbije proaktivnih građana, Udruženje je pokrenuo akciju prikupljanja sredstava za izgradnju Trga aktivizma u Nišu. Prvi donatori su bili sami članovi Udruženja koji su donirali procenat od svojih plata i tako pružili primer i pozvali građane da im se pridruže. Značajne donacije dobili su i od lokalnih preduzeća, svojih dugogodišnjih partnera i saradnika. Nakon uspešno sprovednih aktivnosti na programu, Udruženje će nastaviti sa prikupljanjem sredstava za izgradnju Trga i promocijom aktivizma kao takvog. Detaljnije >>\nUspešni fandrejzing u Beogradu, Pančevu i Novom Sadu\nUdruženje stručnjaka FICE Srbija završili su prikupljanje sredstava u okviru programa Uspešni fandrejzing i prikupili preko 6.000,00 USD. BCIF je obezbedio grant u vrednosti 5.000,00 USD. Detaljnije >>\nOmladinski centar CK13 iz Novog Sada započeo je kampanju prikupljanja sredstava u okviru programa Uspešni fandrejzing. Početak kampanje je obeležen u subotu 03. marta 2012. godine prodajnim bazarom rukotvorina na kojem je svako mogao dati svoj doprinos kupovinom slike, broša ili filcanih kapa.Nakon bazara usledilo je predstavljanje kampanje, sajta Ženskog kreativnog prostora i najava koncerta Jarbola i predstojećih aktivnosti. Dan je završen uspešnom aukcijom ručno izrađenih predmeta koje su donirale kreativke. Detaljnije >>\nNovi Pazar i Trstenik uspešni u fandrejzingu\nUdruženje za pomoć mentalno nedovoljno razvijenim osobama Novi Pazari Moravski orašak iz Trstenika su u okviru programa Uspešni fandrejzing završili prikupljanje sredstava u svojim lokalnim zajednicama i sakupili maksimalni iznos od 5000 USD koji je BCIF duplirao. Detaljnije >>\nOrganizacija SOS Ženski centar uspešna u fandrejzingu\nU okviru programa Uspešni fandrejzing organizacija SOS ženski centar iz Novog Sada završila je prikupljanje sredstava u lokalnoj zajednici i sakupila sumu od 4.750,00 USD koju je BCIF duplirao. Detaljnije >>\nIndividualna filantropija u lokalnim zajednicama u Srbiji\nIndividualna filantropija u lokalnim zajednicama u Srbiji.pdf


Foto: Crni Gruja / youtube\nEvropska kuća fudbala odredila je da Italijan Luka Banti bude glavni sudija na revanš meču 3. kola kvalifikacija za Ligu šampiona između Crvene zvezde i Ludogoreca, koji se u utorak igra od 20.30 na stadionu "Rajko Mitić" u Beogradu.\nPosle 2:2 u Razgradu, crveno-beli su u prilici da se izbore za poslednju kvalifikacionu rundu, plej-of za Ligu šampiona, a pravdu u revanšu deliće im 42-godišnji Italijan kog pamte po dobru.\nNaime, Banti, koji je FIFA sudija od 2009, pre tri godine je bio na našem najvećem stadionu i to kao glavni sudija meča Crvena zvezda - IBV u drugom kolu kvalifikacija za Ligu Evrope. Golovima Pečnika i Mijailovića crveno-beli su savladali Islanđane sa 2:0, čime je najavljen prolazak dalje, što je potom potvrđeno u prilično neinteresantnom revanšu (0:0).\nLuka Banti je bio glavni arbitar na 39 međunarodnih mečeva. Na njima je dosudio 11 penala, pokazao devet puta crveni karton i 137 put žuti, odnosno tri i po u proseku po utakmici.


Ekološke autocisterne i subvencionisana vozila | MEĐUNARODNI RADIO SRBIJA Skip to main content\nEkološke autocisterne i subvencionisana vozila\nNaftna industrija Srbije je u okviru modernizacije kompanijskog voznog parka, obezbedila osam novih autocisterni za prevoz naftnih derivata, dok celokupan projekat predviđa ukupnu nabavku 44 najmodernije autocisterne do kraja godine. Prvih 12 cisterni uključiće se u transport tokom ovog leta, a nakon potpune obnove voznog parka, NIS će sa 44 nove autocisterne biti u mogućnosti da mesečno preveze skoro istu količinu robe koju trenutno prevozi dvostruko veći broj autocisterni. Nova specijalizovana drumska vozila, mercedes benc tegljači sa evro pet motorom i višekomorne aluminijumske cisterne, kapaciteta 35.000 litara, konstruisani su prema najvišim evropskim standardima, što će omogućiti efikasiji i brži transport robe do odredišta. Budući da su nova vozila opremljena u skladu sa evropskim propisima, ova nabavka je ujedno i doprinos NIS-a bezbednosti drumskog saobraćaja i ekologiji. Bezbednost vozila i robe osigurana je savremenim sistemima kontrole i navigacije iz kontrolnog centra, poštovanjem zakonskih procedura o prevozu opasnih materija, kao i evropskih standarda za zdravlje, bezbednost i zaštitu životne sredine. Ekološka zaštita vazduha obezbeđena je uređajima za podno punjenje cisterni, kao i sistemima za povraćaj isparenja od naftnih derivata. Takođe, ugrađena merna oprema obezbeđuje preciznost merenja prilikom isporuke robe na odredište, a novinu predstavlja mogućnost istovremenog prevoza, istovara i merenja dve vrste robe. Svaka od cisterni prelaziće približno 120.000 kilometara godišnje, snabdevajući 24 časa dnevno, 365 dana u godini, oko 400 benzinskih stanica NIS Petrola od Subotice do Bujanovca, kao i brojne potrošače u Srbiji.\nInače, kompanija "Kija auto Beograd" obezbedila je, u saradnji sa Fondom za zaštitu životne sredine, subvencije od 100.000 dinara za kupovinu ekološki prihvatljivih vozila. "Kija" ima nekoliko modela u ponudi koji su dostupni kupcima u Srbiji, a ispunjavaju stroge propise Fonda, kao uslov za pravo na subvenciju. Pored hibridnih i elektricnih vozila, "Kija" je jedan od lidera u pogledu niske potrošnje i niskih emisija izduvnih gasova u motorima sa unutrašnjim sagorevanjem. Model "Kija Rio" sa 1,1 CRDi dizel motorm ima emisiju izduvnih gasova ugljen-dioksida od svega 85 g/km i rekordno nisku potrošnju od svega 3,2 na 100 km u kombinovanom ciklusu. Takođe, ovaj model zadovoljava stroge ekološke norme, između ostalog, zahvaljujući i posebnom sistemu, koji automatski gasi motor kada je vozilo u stanju mirovanja i ponovo ga startuje pritiskom na papučicu kvačila.\nU skladu sa propisom Vlade Srbije sredstva Fonda namenjena subvencionisanju kupovine ekološki prihvatljivih vozila ograničena su na 20 miliona dinara, pa će tako samo prvih 200 kupaca u Srbiji ove godine moći da ostvari pravo na subvenciju.\nStrane investicije podstiču ekonomski rast Ekonomska saradnja sa Irakom u usponu Nafta ispod 95 dolara Setva završena u optimalnom roku Porasla nezaposlenost u SAD Katastar vlažnih staništa Beograda Dačić otvorio 80. Međunarodni sajam poljoprivrede u Novom Sadu Preporučujemo emisije


У Жичи централно обележавање великог јубилеја – 800 година СПЦ - Нови Стандард\nU Žiči centralno obeležavanje velikog jubileja – 800 godina SPC\n06.10.2019. 13:32 16.07.2020.\nSvetla harmonija crkve i države krasila je čitavu srpsku istoriju, poručio je patrijarh u obraćanju okupljenima u manastiru Žiča\nSrpska pravoslavna crkva ove godine obeležava najveći događaj u svojoj istoriji – 800 godina autokefalnosti, a centralna proslava počela je svetom liturgijom u manastiru Žiča, koju je služio patrijarh Irinej. Svetla harmonija crkve i države krasila je čitavu srpsku istoriju, poručio je patrijarh u obraćanju okupljenima. Veliki jubilej SPC obeležava se pod pokroviteljstvom predsednika Srbije Aleleksandra Vučića.\nManastir Žiča odabran je za početak centralne proslave, jer je nakon dobijanja autokefalnosti 1219. godine Žiča bila sedište arhiepiskopije i prvog arhiepiskopa srpskog Svetog Save, koji je izabran za poglavara i ustoličen u Žiči. Sveta saborna arhijerejska liturgija počela je u devet sati, koju je služio patrijarh Irinej sa svim arhijerejima SPC, nakon čega je usledio kulturno umetnički program.\nU obraćanju okupljenima, patrijarh je rekao da su crkva i država bile dve strane. Naveo je da je Crkva vodila svoju brigu i svoju apostolsku misiju u narodu, širila reč i istinu Božju, gradila svetinje, ali gradila i svetinje ljudskih bića.\n„Toliko svetitelja iz tog vrema imamo. Imamo takođe državu koja je radila svoj posao i to je bila svetla harmonija crkve i države, koja je krasila čitavu našu istoriju do naših dana“, ukazao je patrijarh.\n„Ono što je krasilo naš narod – to je jedinstvo“, istakao je pratrijarh Irinej. Liturgiji u manastiru Žiča prisustvovao je i prvi potpredsednik Vlade i ministar spoljnih poslova Ivica Dačić.\nBesedu će održati akademik Matija Bećković. U ponedeljak će obeležavanje biti nastavljeno na Kosovu, u okviru kojeg će se posetiti manastiri Dečani i Pećka patrijaršija, gde će 8. oktobra biti služena sveta liturgija.\nObeležavanje će se istog dana nastaviti u Beogradu, u Centru „Sava“ gde će u 20.00 časova biti organizovana velika svečana akademija uz muzičko-dramski program pod nazivom „Zavet Svetoga Save“. Na svečanoj akademiji u pesmi, slici, drami, biće dočarani važni događaji vezani za dobijanje autokefalnosti i za sam život Svetog Save.\nJedinstvenu galeriju srpskog ikonopisa od 14. do 20. veka na ovoj izložbi čine ikone iz riznica Visokih Dečana, Pećke Patrijaršije i crkava u Prizrenu kao i prve srpske štampane knjige – Cetinjski oktoih i Beogradsko četvorojevanđelje.\nSveti Sava (Rastko Nemanjić) je u Nikeji 1219. godine rukopoložen od strane patrijarha Manojla Prvog Carigradskog za „arhiepiskopa srpskih i primorskih zemalja“, a srpska crkva dobija autokefalnost i dostojanstvo arhiepiskopija. Od tada se srpski arhiepiskop birao i posvećivao u srpskoj zemlji.\nPOSLANICA POVODOM JUBILEJA\nIzvor Tanjug/RTS, 06. oktobar 2019.\nPredsednik Srbije Aleksandar Vučić biće odlikovan Ordenom Svetog Save na svečanoj akademiji, 8. oktobra, u okviru obeležavanja jubileja Srpske pravoslavne crkve, potvrđeno je Tanjugu u vrhu SPC.\nVeliki jubilej SPC, 800 godina autokefalnosti, obeležava se pod pokroviteljstvom predsednika Srbije koji treba i da se obrati na svečanoj akademiji u Centru „Sava“, pored patrijarha Irineja.\nOčekuje se prisustvo najviših zvaničnika, srpskog člana Predsedništva BiH Milorada Dodika, predstavnika Vlade Srbije, diplomatskog kora. Odluku o odlikovanju doneo je nedavno Sinod SPC.\nPatrijarh je u poslanici povodom obeležavanja 800 godina autokefalnosti SPC, koju prenosi Tanjug, istakao i da je srpskom narodu u isto vreme taj zavet pomogao i da ne poklekne.\n„Pod okriljem autokefalne Crkve, arhepiskop Sava, sa sedištem u manastiru Žiči, uspeo je da pokrene sve stvaralačke snage naroda, da oduševi, da ponese, da upali oganj vere i unese Jevanđelje Hristovo u svaku dušu, u sve odnose, u vasceli narodni život. U tome je tajna duhovnog, materijalnog i političkog uspona Srbije u srednjem veku. U tome je tajna zlatnih vekova srpske srednjovekovne države”, rekao je patrijarh Irinej.\n„Iz tog Zaveta iznikao je i potonji Kosovski, svetolazarevski Zavet, kao i sva druga, u odsudnim vremenima zavetna opredeljenja i dela srpskog naroda. Zahvaljujući tome, preživeli smo i pobedili sijaset iskušenja i nevolja koje su pratile, a, kako vidimo, i danas prate istorijsku sudbinu našeg naroda”, istakao je patrijarh.\nZato se u nadi, kazao je Irinej, Crkva moli da „vernost svetosavskom putu osposobi srpski narod da očuva svoju svetu i zavetnu pokrajinu – Kosovo i Metohiju, svoju milu Boku i ponosnu Crnu Goru, kao i sve one druge krajeve i zemlje nad kojima su se nadvile ruke silnika ovoga sveta sa ciljem da ih nasilno i nepravedno otmu”.\n„Naš narod u najvećem periodu svoje istorije nije bio objedinjen unutar istih državnih granica, pa ipak nije izgubio svoj identitet, jer ga je čvrsto ukotvio u Crkvi. Tako i danas, tamo gde je prisutna u srpskom narodu, Crkva čini temelj njegovog identiteta. Posebno u krajevima gde je ugrožen, narod u Svetosavskoj Crkvi nalazi snagu za dalji opstanak, nalazi tiho pristanište i utehu za svakodnevni život. Bez Svetosavske Srpske pravoslavne crkve, mi Srbi, kao narod, danas ne bismo ni postojali”, istakao je Irinej.\nAli, kako dodaje patrijarh, SPC ne slavi ovaj veliki jubilej samo da bi podsetio na staru slavu, već da bi istakli jasno i glasno „da mi želimo i hoćemo da hodimo Savinim tragovima, da idemo putem koji nam je on zaveštao”.\n„Oblasti sa različitim političkim tradicijama, okupljene u jednu državu, sada su povezane u jedinstvenu duhovnu celinu”, pojašnjava Irinej i dodaje:\nDodaje da se SPC za osam vekova nikada nije „zatvorila u uske nacionalne okvire”, već je otvarala svoja vrata i punila svoje krstionice svima onima koji su u Hristu Bogočoveku prepoznavali svoga Spasitelja, bez obzira na nacionalnu pripadnost, boju kože, jezik kojim govore i prostor na kome žive.\nNaslovna fotografija: Snimak ekrana/SPC\nDnevne vesti800 godina SPCŽičaObeležavanjePatrijarh IrinejproslavaSPC\nSrebrenički sporovi Podgorice i Beograda\nNovosti: Krivokapić poslao novu verziju Temeljnog ugovora koja je neprihvatljiva za SPC


TotalCar.rs » Volkswagen probio zadati rok u vezi sa rešavanjem dizel skandala\nVolkswagen nije uspeo da u zadatom roku zadovolji američke vlasti u vezi sa ispravljanjem problema izazvanim dizel skandalom. Američki okružni sudija, Čarls Brejer, postavio je 26. mart kao krajnji rok, rekavši da je „šest meseci dovoljno dugo“. Međutim, čini se da nije tako.\nVW je morao do danas da pronađe soluciju sa Američkim ministarstvom pravde, EPA-om i CARB-om, kako da reši problem sa 580.000 vozila pogonjenih spornim dizel motorima.\nKompanija je već zatražila produžetak roka od dve nedelje, a mogle bi da je stignu i razne kazne. Jedno rešenje koje se provlačilo je podrazumevalo da VW otkupi nazad sporna vozila, mada bi to koštalo 9,4 milijarde dolara. Međutim, to ne bi rešilo problem sa „nanetom ekološkom štetom“.\nVW je izdao saopštenje da je posvećen rešavanju istrage što je brže moguće i implementiranju rešenja, da bi se povratilo poverenje kupaca i prodavaca. Kompanija je takođe navela da nastavlja da ostvaruje napredak na tom planu i sarađuje sa sudijom Brejerom.


Radnicima u KS-u bit će isplaćene minimalne plate za april i maj - Akta.ba\n04.08.2020. 14:19 / Izvor: Fena\n"Radnicima zaposlenim u 1.738 privrednih subjekata koji su aplicirali na ranije raspisan Javni poziv, bit će isplaćene minimalne plate za april i maj", rekao je danas na konferenciji za medije ministar privrede Kantona Sarajevo Draško Jeličić.\n"Za april je apliciralo 1.875 privrednih subjekata, što znači da je 12.412 radnika prošlo aplikaciju, dok je za maj kriterije zadovoljilo 1.559 privrednih subjekata, odnosno 10.939 radnika je prošlo aplikaciju. Nadamo se da će sredstva biti realizirana do kraja ove sedmice, ali to je do operativnosti banaka", rekao je Jeličić.\n"U aprilu su aplicirala 1.774 privredna subjekta koja su registrovana na općinama, a od toga su 3.204 radnika dobila platu, za šta je izdvojeno 1.063.000 KM, dok će u kategoriji za maj od ukupno 776 aplikanata, 1.278 radnika dobiti plate", objasnio je Jeličić.\n"Uslove za dodjelu poticajnih sredstava ispunjava 312 obrtnika, kojima će biti isplaćeno po 480,75 KM. Ukupan iznos za tu namjenu je 150.000 KM", rekao je Jeličić.\n"Devet programa obuhvata kreditiranja pod povoljnijim uslovima, refundiranje kamata na preuzetim kreditima, poticaje za tehnološku modernizaciju i primjenu standarda kvaliteta, poticaje za unaprjeđenje poduzetništva i obrta, edukaciju mladih za zanatska zanimanja i zapošljavanje, poticaj za unaprjeđenje IT tehnologije, poticaje za startup subjekte male privrede, poticaj za razvoj ženskog poduzetništva i podršku mladima za pokretanje startup poslovnih subjekata", zaključio je Jeličić.\nisplaćene minimalne plate\nsredstava za očuvanje zanata


Tematskom sednicom obeležena decenija saradnje Skupštine APV i Narodne skupštine RS - Skupština Autonomne Pokrajine Vojvodine\n12. 10. 2021.Tematskom sednicom obeležena decenija saradnje Skupštine APV i Narodne skupštine RS\nNovi Sad, 12. oktobar - Skupština Autonomne pokrajine Vojvodine održala je danas svoju 10. sednicu na temu: "Decenija međuparlamentarnih odnosa Skupštine AP Vojvodine i Narodne skupštine Republike Srpske".Sednici je prisustvovala visoka delegacija Narodne skupštine Republike Srpske, predvođena predsednikom Nedeljkom Čubrilovićem, koja se nalazi u dvodnevnoj radnoj poseti AP Vojvodini.\nO institucionalnoj saradnji i njenim rezultatima, prioritetima, izazovima i planovima za dalje produbljivanje i razvijanje uspešne saradnje, na sednici su govorili: Ištvan Pastor, predsednik Skupštine AP Vojvodine, Nedeljko Čubrilović, predsednik Narodne skupštine Republike Srpske i Igor Mirović, predsednik Pokrajinske vlade.\nSvojim izlaganjima na sednici, podršku saradnji dve skupštine pružili su i Aleksandar Zirojević, predsednik Poslaničke grupe prijateljstva i saradnje sa Narodnom skupštinom Republike Srpske u Skupštini AP Vojvodine i šefovi poslaničkih grupa u Skupštini AP Vojvodine i pokrajinski poslanici. Na sednici se obratio i Duško Ćutilo, direktor Fonda za izbegla, raseljena lica i za saradnju sa Srbima u regionu.\nOtvarajući sednicu, predsednik Skupštine AP Vojvodine Ištvan Pastor zahvalio se delegaciji Narodne skupštine Republike Srpske na poseti i učešću na današnjoj tematskoj sednici, navodeći da je to izraz dubokog međusobnog poštovanja i uvažavanja. Predsednik je rekao da je današnja tematska sednica obeležena sa dva značajna jubileja od kojih je prvi vezan za svečano obeležavanje decenije uspešne saradnje između Narodne skupštine Republike Srpske i Skupštine AP Vojvodine, a drugi za obeležavanje jubileja, 30 godina postojanja i rada Narodne skupštine Republike Srpske.\n"Želim da kažem da sam posebno zahvalan bivšem predsedniku pokrajinske Skupštine Šandoru Egerešiju koji je imao hrabrosti i mudrosti da još pre deset godina, u okolnostima koje nisu bile lake, pokrene inicijativu za uspostavljanjem i institucionalizovanjem skupštinske saradnje, čime su stvorene pretpostavke i za našu dosadašnju i za buduću saradnju. Ta saradnja je poslednjih godina, na obostrano zadovoljstvo, uobličena redovnim susretima dva skupštinska predsednika, intenziviranjem saradnje skupštinskih odbora, gde mislim da leži veliki potencijal i obrazovanjem poslaničkih grupa prijateljstva od kojih očekujem da i dalje budu glavni pokretači naše saradnje posebno u onim oblastima koje su od zajedničkog interesa kao što su privreda, kultura i obrazovanje“, rekao je Pastor. On se zahvalio i generalnim sekretarima dve skupštine koji su na osnovu potpisanog Memoranduma o saradnji skupštinskih službi, razmenom znanja i iskustava, u proteklom periodu pospešili rad službi dve skupštine.\nPredsednik Pastor se osvrnuo i na važnu ulogu institucionalne saradnje u pogledu povezivanja dijaspore sa maticom i izgradnje međusobno dobrih odnosa. On je ukazao da živimo u vremenu kada je nacionalna politika drugačija nego što je bila ranije te da je važno da postoje ovakve posebne veze sa maticom koje su institucionalno uobličene.\nNedeljko Čubrilović, predsednik Narodne skupštine Republike Srpske zahvalio se predsedniku Pastoru i drugim predstavnicima Skupštine AP Vojvodine na dosadašnjoj dobroj saradnji, međusobnoj podršci, prijateljskim odnosima i iskrenoj želji da se ta saradnja nastavi dobrim putem. Čubrilović je ocenio da uspešna saradnja dve skupštine umnogome doprinosi sveukupnoj saradnji i podršci između Republike Srbije i Republike Srpske i naglasio da mu je čast i zadovoljstvo što je u godini kada Narodna skupština Republike Srpske obeležava 30 godina svog postojanja i rada imao priliku da se obrati i poslanicima u Skupštini AP Vojvodine.\nIgor Mirović, predsednik Pokrajinske vlade, rekao je da je u proteklih deset godina u saradnji sa Vladom Republike Srpske i uz podršku dve skupštine i drugih institucija, sistemski rađeno na učvršćivanju odnosa sa Republikom Srpskom, što je dovelo do toga da danas možemo da se pohvalimo dobrim rezultatima, posebno u oblastima privrede, nauke, obrazovanja i kulture. „Autonomna pokrajina Vojvodina je uvek prednjačila u svemu pa i u politici razumevanja opštih i društvenih vrednosti. Samim tim, naši sunarodnici iz Republike Srpske uvek mogu računati na našu pruženu ruku i podršku“, kazao je Igor Mirović.\nGosti na današnjoj tematskoj sednici posvećenoj deceniji međuparlamentarnih odnosa Skupštine AP Vojvodine i Narodne skupštine Republike Srpske bili su i predstavnici zavičajnih udruženja.


Da li je vreme za promene u Srpskoj listi? - Medija centar\nDa li je vreme za promene u Srpskoj listi?\nSa ozbiljnom političkom hipotekom u likovima potpredsednika Milana Radoičića koji je od nedavno na listi sankcionisanih SAD, a od juče i pritvorenog istaknutog člana i bivšeg dugogodišnjeg gradonačelnika Štrpca Bratislava Nikolića, Srpska lista i zvanični Beograd se nalaze pod pojačanim međunarodnim pristiskom. Iako on verovatno može dovesti do raskida nekih veza između kriminala i politike, neizvesno je hoće li voditi i do promene na političkoj pozornici kada su kosovski Srbi u pitanju.\nPojedinci koji krše zakon nemaju kredibilitet da budu predstavnici naroda, smatra Miodrag Marinković iz Centra za afirmativnu društvenu akciju (CASA).\n„Optužbe koje smo juče čuli su jako ozbiljne, ali treba sačekati sudsku presudu. Pitanje da li je kredibilitet cele Srpske liste ugrožen u smislu bilo koje vlasti je skoro filozofsko pitanje, jer podrazumeva ispunjavanje čitavog niza ponekad vrlo teško merljivih standarda i praksi. Glavni parametar kredibiliteta jeste izborni rezultat, a Srpska lista na Kosovu dobija skoro stoprocentnu podršku. Da li je to realni odraz pozicije građana – verovatno nije“, kazao i on i naglasio da se kosovski Srbi tradicionalno opredeljuju za one političke opcije koje imaju podršku vladajuće stranke u Republici Srbiji.\n„Tako je bilo i sa Miloševićem, Đinđićem, Tadićem i Vučićem. To je tradicionalna pozicija kosovskih Srba koju možemo videti u zadnjih 20 godina, bez obzira koliko ti lideri imaju različite stavove. Kosovski Srbi prirodno vide Srbiju kao svoju zemlju, u pitanju je jedinstveni kulturni, etnički i duševni prostor. Dokle god Srpska lista ima podršku Beograda, imaće i podršku među građanima. Kadrovska rešenja i praksa vršenja vlasti nisu glavni parametri za koje se Srbi opredeljuju“, rekao je Marinković za RTV Kim.\nJučerašnje akcije policije i tužilaštva u Štrpcu i Prištini profesor i politički analitičar Beljulj Bećaj vidi kao „početak lavine raščišćavanja onih koji su istovremeno povezani sa politikom i kriminalom“.\n„Sasvim je normalno da će oni vremenom biti marginalizovani. To je neophodno i nasušna potreba ukoliko stvarno želimo da se u ovom delu regiona raščisti situacija i dođe do vladavine prava. Imaćemo dalekosežnu situaciju i Srbi će biti taoci kriminalnih grupa, naravno u koaliciji sa onima koji će sarađivati sa njima. Mislim da su potencijali saradnici Albanci koji su povezani sa kriminalom i verovatno će oni biti na sledećem koraku predmet tog raščišćavanja“, rekao je Bećaj.\nOstaje da se vidi hoće li insistiranje na borbi protiv kriminala i korupcije imati za posledicu i promene u političkom životu kosovskih Srba. Miodrag Marinković kaže da je nepostojanje prave političke scene dodatni problem.\n„Mislim da će promena biti ukoliko Beograd proceni da su potrebni novi ljudi. Na to ih može naterati samo međunarodni pritisak koji, kako se meni čini, raste. Posebno je pitanje, da li mi imamo zamene za ove trenutne političare? To se trenutno ne vidi, jer ne postoji politički strukturalizam unutar koga bi se izvodile nove ideje i novi lideri. Kardovska politika ostaje interna stvar unutar političkoh struktura i ostaće, kao i do sada, samo odraz nekih internih partijskih interesa. To donosi probleme i samoj Srpskoj listi. Videli smo, na nedavnim lokalnim izborima u Gračanici, slučaj Branimira Stojanovića kome je upravo neslaganje sa stranačkim kadrovskim diktatom bio povod da samostalno nastupi na izborima“, naveo je on.\nSa druge strane, Beljulj Bećaj misli da je borba protiv organizovanog kriminala i korupcije pruža izuzetno povoljnu priliku za otvaraje novih procesa političkih inicijativa koji će ovdašnje Srbe ohrabriti u nastojanju da ostvare svoje ekonomske, političke, pravne, zdravstvne, prosvetne i kulturne ciljeve.\n„Mislim da je jedna od velikih grešaka koje je napravio Aljbin Kurti, koga sam podržao i još uvek podržavam, nedostatak otvaranja procesa sa ovdašnjim, da kažem, autentičnim Srbima. Milsim da je ova situacija jako povoljna da se otvori proces sa običnim građanima srpske nacionalnosti koji se nisu povezali ni sa jednom strankom, ni sa Beogradom ni Prištinom, koji jednostavno žele da žive svoj život i da sačuvaju svoj identitet. U ovom kontekstu, mislim da su pošteni građani na Kosovu najviše ugroženi u ovoj situaciji gde vladaju kriminal i korupcija“, zaključio je Bećaj.\nIako se iz Beograda, pa i od samih članova Srpske liste na terenu konstantno čuje da je jedinstvo glavna snaga te političke opcije, jasno je da mu nedavna dešanja koja visoko rangirane članove te partije dovode u blisku vezu sa kriminalom ozbiljnih razmera neće doprineti. Sa druge strane, moguće je i da je nedavna kandidatura Branimira Stojanovića za gradonačelnika Gračanice puki izuzetak koji potvrđuje SNS pravilo.


Evo koliko Srba živi u EU\nEvropska komisija objavila je zvanične podatke o broju državljana Srbije koji žive u Evropskoj uniji. Taj broj je još veći, jer podatke nisu dostavile Austrija, Holandija i Grčka.\nNajmanje 350.000 državljana Srbije nastanjeno je u zemljama EU, proizlazi iz odgovora Evropske komisije na poslaničko pitanje izvestioca Evropskog parlamenta za Srbiju Dejvida Mekalistera, koje se bazira na raspolozivim podacima Eurostata.\nMekalister je, naime, uputio Evropskoj komisiji pitanje da li poseduje tačne podatke o broju srpskih državljana u EU i zemaljama članicama pojedinačno.\nEvropska komesarka za zapošljavanje, socijalna pitanja i mobilnost radne snage Marijana Tisen dostavila je Mekalisteru raspolozive podatke Eurostata, na osnovu kojih proizlazi da je sa 31. decembrom 2014. boravišnu dozvolu neke od zemalja EU imalo ukupno 352.680 državljana Srbije.\nOdgovor Tisen, koji je Mekalister podelio sa Tanjugom, ne uključuje, međutim, sve zemlje članice, jer podatke Eurostatu nisu dostavile Grčka, Holandija i Austrija.\nTisen je, u svom odgovoru, ukazala da se radi o podacima koje zemlje članice upućuju na dobrovoljnoj osnovi Eurostatu.\nU svom odgovoru ona je prosledila i prethodnu demografsku statistiku, od 1. januara 2014, prema kojoj je, na tlu EU, ali bez podataka iz Grčke, Francuske, Hrvatske, Kipra, Luksemburga, Malte, Austrije, Poljske i Velike Britanije, bilo nastanjeno 275.030 državljana Srbije.\nInače, najveći broj srpskih državljana, prema Eurostatu, živi u Nemačkoj, gde je čak 217.529 državljana Srbije imalo boravišnu dozvolu. Iza Nemačke je Italija sa 56.363 državljana Srbije sa boravišnom dozvolom te zemlje, a potom sledi Francuska sa 31.824.\nMekalister je naveo da želi da zna broj srpskih državljana nastanjenih na tlu EU, jer postoji više procena, koje se razlikuju.\nOn je poslaničko pitanje Evropskoj komisiji uputio u januaru ove godine.


ĐORĐEVIĆ ZADOVOLJAN: Zvezda obavestila da su njeni igrači na raspolaganju reprezentaciji! • HAPPYTV.RS\nĐORĐEVIĆ ZADOVOLJAN: Zvezda obavestila da su njeni igrači na raspolaganju reprezentaciji!\nKošarkaški klub Crvena zvezda donela je odluku po pitanju nastupa svojih igrača u reprezentaciji Srbije.\nVesti su ohrabrujuće pošto je klub sa Malog Kalemegdana obavestio javnost da su njeni igrači na raspolaganju selektoru Aleksandru Đorđeviću.\n– Crvena zvezda obaveštava javnost, a u skladu sa pozivom Košarkaškog saveza Srbije i nastupa za reprezentaciju Srbije, da su njeni igrači na raspolaganju selektoru Aleksandru Đorđeviću po njegovom izboru.\nKlub je ovu odluku doneo u dogovoru sa igračima, uvažavajući korektnost selektora Aleksandra Đorđevića i Košarkaškog saveza Srbije.\nBez obzira na činjenicu da je kalendar KK Crvena zvezda za takmičarsku sezonu 2017/2018 izuzetno težak i opterećen brojnim utakmicama, za klub je uvek bila velika čast da u svojim redovima ima reprezentativce svoje zemlje.\nIgranje za nacionalni tim je najveća čast i zadovoljstvo koju jedan igrač može da ima i da doživi, navedeno je u saopštenju objavljenom na klupskom sajtu.\nFoto: Twitter/RTS_SportVerified account


Kosmet ulog u nagodbi SAD i Moskve\nIzvor: Blic, 24.Jan.2007, 13:00\nSudbina Kosova je ulog u pogodbi i odmeravanju snaga između Rusije i SAD, kaže za 'Blic' Danijel Server, direktor Balkanske inicijative pri vašingtonskom Institutu za mir, ističući da su pregovori između SAD i Rusije izbili u prvi plan finiša pregovora o statusu Kosova. On nije mogao da precizira šta će biti glavni predmet rusko-američke nagodbe, ali je siguran da će za popustljiviji stav o Kosovu Rusija dobiti neki značajan ustupak >> Pročitaj celu vest na sajtu Blic << Vašingtona.\n- Ima mnogo stvari za kompromis između velikih sila poput SAD i Rusije. Kosovo je samo jedna stvar u ponudi, a Rusija je istakla svoju cenu i čeka odgovor SAD da li su Amerikanci spremni toliko da plate - kaže Server za naš list.\nSpecijalni predstavnik UN za Kosovo Marti Ahtisari izradio je predlog statusa koji će već 2. februara predstaviti zvaničnicima u Beogradu i Prištini, potvrdili su predstavnici srpskog i albanskog pregovaračkog tima Leon Kojen i Skender Hiseni.\nNakon kraćih pregovora, kako očekuje predstavnik Stejt departmenta u pregovorima o Kosovu Frank Vizner, do marta će se predlog, koji će sadržati neki oblik nezavisnosti, naći pred Savetom bezbednosti. Ograničena nezavisnost uz garancije bezbednosti nacionalnih manjina prihvatljiva je i za EU, poručio je Gernot Erler, zamenik ministra spoljnih poslova Nemačke.\nPre posete Beogradu i Prištini, Ahtisari će predlog, na zatvorenom sastanku u petak u Beču, predstaviti članovima Kontakt grupe. Ahtisarijev portparol Remi Durlo nije mogao da govori o sadržini predloga, ali je istakao da će zvanično predstavljanje dokumenta uslediti tek prilikom posete Beogradu i Prištini.\nOn je rekao da će tačan termin kada će se predlog naći na dnevnom redu Saveta bezbednosti UN zavisiti od reakcija strana uključenih u pregovore. Nakon uvida u sadržaj predloga pregovarači iz Beograda i Prištine, kako Server tvrdi, više neće pregovarati međusobno, već će to biti pregovori između Ahtisarija i Beograda i Ahtisarija i Prištine.\n- Predstojeće konsultacije ne bi trebalo da traju više od mesec dana, a ne očekujem veće izmene Ahtisarijevog plana, već manje usaglašavanje koje će takođe zavisiti od sposobnosti SAD da ubedi Rusiju da ne iskoristi pravo veta - smatra Server. On upozorava da je posle izbora u Srbiji otklonjena opasnost od radikalizma, ali da i u Prištini postoje radikali o kojima 'SAD i EU treba da brinu', upozoravajući da kosovski Albanci zbog odugovlačenja rešenja gube strpljenje.\nFrank Vizner potvrdio je da će u narednom periodu SAD kroz diplomatsku aktivnost sprečiti Rusiju da upotrebi svoje pravo na veto u slučaju Kosova.\n- Imamo ključne interese u rešavanju kosovskog pitanja, kao i naši prijatelji u Evropi, tražićemo od Rusije da to uzme u obzir - rekao je Vizner. Istovremeno, 'konstruktivnost Rusije u doprinošenju stabilnosti regiona i kontinenta' očekuje i Havijer Solana, visoki predstavnik EU za spoljnu politiku i bezbednost. Diplomate u Briselu ipak brine dosadašnji stav Rusije da će se suprotstaviti svakom rešenju koje nije prihvatljivo za Beograd, dok tračak nade vide u nedavnom sastanku ruskog predsednika Vladimira Putina i nemačke kancelarke Angele Merkel tokom kojeg se Putin nije izjasnio o mogućnosti da njegova zemlja iskoristi pravo veta u Savetu bezbednosti.\nSpremajući se za dvodnevnu posetu Indiji, Putin je, međutim, ponovio da se 'Rusija zalaže za bezuslovno poštovanje teritorijalnog integriteta država'. On je tom prilikom rekao da se Rusija zalaže za jačanje sistema međunarodnog prava i njegovu primenu u praksi.\nIvana Cvetković Simić: Ahtisari da uputi Tadiću predlog\nSavetnik premijera Srbije Aleksandar Simić izjavio je da nova vlada sigurno neće biti formirana do 2. februara, kada se očekuje da predlog Martija Ahtisarija o statusu Kosova stigne u Beograd i Prištinu. Povodom pitanja da li Beograd ima pregovarače ako Ahtisari predloži početak pregovora i upoznavanje sa predlogom za rešenje statusa Kosova, Simić je odgovorio da je 'predsednik republike' adresa na koju bi finski diplomata trebalo da uputi predlog, ali je napomenuo da predsednik ima posla u vezi sa formiranjem nove vlade.


Vuk Jeremić ponovo je optužio čelnike aktuelne vlasti - RTV Šabac\n7. avgust 15:51\nPredsednik Narodne stranke Vuk Jeremić ponovo je optužio čelnike aktuelne vlast i samog predsednika Srbije Aleksandra Vučića za povezanost s kriminalnom grupom Veljka Belivuka i istakao da će morati da snose političku odgovornost za širenje organizovanog kriminala u zemlji.\n"Nadam se da će tužilaštvo i pravosudni organi u postupku protiv Belivuka uraditi svoj posao u skladu sa zakonom i profesionalnom etikom. Čelnici aktuelnog režima moraju da snose političku odgovornost za širenje organizovanog kriminala u Srbiji, sve i da nije tačno ništa od onoga što se u javnosti pojavilo o njihovim vezama sa Belivukovim klanom", rekao je Jeremić.\nOn je na konferenciji za novinare u Valjevu, održanoj kod štanda Narodne stranke, istakao da Belivukova grupa nije postojala pre dolaska na vlast Srpske napredne stranke (SNS) i da je upravo u prethodnih gotovo 10 godina njene vlasti "taj klan od nule nastao", prenela je Narodna stranka .\nJeremić je dodao da će nakon promene vlasti Vučić i vođa kriminalnog klana Veljko Belivuk "dobiti priliku da u zatvoru desetinama godina raspravljaju" ko je koga zvao i ko je iz sadašnje vlasti bio veza sa Belivukovom grupom.\nJeremić je još, povodom prisustva nekih opozicionih čelnika na koktelu sa Vučićem i srpskim članom Predsedništva BiH Miloradom Dodikom, rekao da Vučićev "poziv na državno jedinstvo nije bio iskren, jer nije upućen najznačajnijim opozicionim strankama, među kojima je i Narodna stranka".\n"To je pokazalo istinske motive slikanja sa vinom u ruci i u opuštenoj atmosferi, koja ne odgovara ozbiljnosti situacije", rekao je Jeremić povodom prijema koji je predsednik Vučić organizovao posle sastanka s rukovodstvom Republike Srpske.\nKonferenciju za novinare predsednika Narodne stranke pokušao je da prekine jedan čovek koji je govorio nepovezano i vređao Jeremića, navodi se u saopštenju.


Gotovo od samog početka, FSK dobija specijalne pozivnice za učešće na godišnjem Međunarodnom kulturnom forumu u Sankt Peterburgu. Glavni program foruma podijeljen je u tri glavna dijela: program za stručnjake, program za javnost i festivalski program. Od 2014. godine, FSK i njegovi partneri aktivno učestvuju u programu foruma.\nFSK je 2019. godine dobio status specijalnog programskog gosta, što se prvi put dogodilo na forumu. Svrha posebnog statusa organizacije je postizanje življe i šire zastupljenosti pojedinih institucija.\n“Međunarodni kulturni forum u Sankt Peterburgu predstavlja kulminaciju kulturnog života u zemlji. Radi se o međunarodnoj sceni za sastanke, otvoreni dijalog i razmjenu iskustava između stručnjaka iz različitih područja kulture, državnih zvaničnika, političara i preduzetnika iz različitih zemalja.”\nFSK organizovao 11 događanja\nKao specijalni programski gost na VIII Međunarodnom kulturnom forumu u Sankt Peterburgu, Forum slovenskih kultura je pripremio 11 događanja, a u delegaciji stručnjaka iz 11 slovenskih zemalja nalazilo se 40 pojedinaca. FSK se na upečatljiv način pobrinuo za promociju slovenske baštine i obilježavanje 15. godišnjice fondacije.\nFSK specijalni gost Međunarodnog kulturnog foruma u St. Peterburgu 2019. godine\nDr Andreja Rihter, direktorka FSK-a, potpisala je s Alom Manilovom, zamjenicom ruskog ministra kulture, zajedničku deklaraciju o specijalnom statusu Foruma slovenskih kultura na VIII Međunarodnom kulturnom forumu u Sankt Peterburgu.\nNakon aprilskog potpisivanja zajedničke izjave sa Ministarstvom kulture Ruske Federacije o posebnom statusu Foruma slovenskih kultura na VIII Međunarodnom kulturnom forumu u Sankt Peterburgu, tokom ljeta su započete intenzivne pripreme za novembarske događaje. U delegaciji FSK-a biće ministri kulture slovenskih zemalja i brojni stručnjaci i umjetnici.\nMeđunarodni kulturni forum u Sankt Peterburgu smatra se globalnim kulturnim događajem koji svake godine privlači hiljade stručnjaka iz cijelog svijeta: zvijezde pozorišta, opere i baleta, izvanredne reditelje i muzičare, javne ličnosti, vladine zvaničnike i predstavnike privredne i akademske sfere.\nProgram foruma je fokusiran na međunarodnu saradnju, međusobno obogaćivanje kultura i integraciju Rusije u globalni kulturni prostor. Forum traži i identifikuje nove načine za prevazilaženje razlika i otkriva kreativni potencijal globalne kulturne raznolikosti. Zajednički napori koji se preduzimaju tokom foruma omogućavaju jačanje međunarodnih kulturnih veza i međusobno obogaćivanje kultura.


[EWB Intervju] Gotemeler: Treba otvoreno govoriti o prednostima saradnje Srbije i NATO - European Western Balkans\n[EWB Intervju] Gotemeler: Treba otvoreno govoriti o prednostima saradnje Srbije i NATO\nAutor Nikola Burazer 16. 10. 2017.\nIntervju sa Rouz Gotemeler, Zamenicom Generalnog sekretara NATO, koja je bila govornica na Beogradskom bezbednosnom forumu 2017, koji je održan od 11. do 13. oktobra. U intervjuu smo razgovorali o saradnji između Srbije i NATO i njegove vidljivosti, odnosima Srbije i Rusije, kao i o NATO perspektivi Makedonije i Bosne i Hercegovine.\nEuropean Western Balkans: Prošlo je dve i po godine otkako su NATO i Srbija potpisali IPAP (Individualni akcioni plan partnerstva). Kako ocenjujete saradnju između dve strane kroz ovaj mehanizam i šta vidite kao sledeće korake u saradnji NATO i Srbije?\nRouz Gotemeler: Saradnja je bila odlična kroz postojeći IPAP, a ovo je savršen trenutak da razmišljamo o tome šta još možemo da uradimo, jer smo sada na putu razvoja novog IPAP-a za narednu godinu.\nJedna od mojih glavnih poruka kada sam razgovarala sa višim zvaničnicima vlade, ali i ovde javno na forumu, jeste da treba da budemo ambiciozni i tražimo nove ideje za saradnju koje bi takođe služile interesima Srbije, kao i, naravno, bile od koristi za našu saradnju. Dakle, mislim da postoje neke važne oblasti koje treba uzeti u obzir, jedna od potencijalnih je u oblasti sajber sigurnosti i sajber odbrane, ali to je samo ideja.\nEWB: Postoji utisak da srpska vlada “sedi na dve stolice”, sarađujući sa NATO-om i EU s jedne strane i sa Rusijom s druge strane, uključujući i u vojnim pitanjima. U vašem prethodnom intervjuu za naš portal rekli ste da je na samim državama da donesu odluke u oblasti bezbednosti, ali kako vidite tu vojnu saradnju između Srbije i Rusije u svetlu pogoršanja odnosa NATO-Rusija, kao na primeru nedavne vojne vežbe u Belorusiji? Da li smatrate da ova saradnja između Srbije i Rusije može biti prepreka za integraciju Srbije u zapadne bezbednosne strukture?\nRG: Ne, ne mislim tako. Kao što uvek kažemo, ne postoji kontradikcija u tome da Srbija sarađuje oko bezbednosnih pitanja sa NATO-om i da takođe odluči da sarađuje na pitanjima bezbednosti sa Rusijom. Suvereno je pravo Srbije da odluči gde želi da kupi vojnu opremu.\nAli, istovremeno, iz perspektive NATO-a, mi smo zabrinuti zbog interoperabilnosti. Za nas je važno, na primer, ako radimo na mirovnoj operaciji sa našim partnerima, da možemo da razgovaramo jedni sa drugima na radiju. Dakle, to je ono što mislim, možda su u pitanju neke vrlo jednostavne tehnologije, ali mi želimo da naši partneri razmisle o interoperabilnosti sa NATO-om i sa saveznicima NATO-a.\nŠto se tiče velikih odluka koje vaša zemlja donosi o kupovini oružja, to je u potpunosti na vama, ali razmislimo zajedno o tome kako možemo napredovati i po pitanju interoperabilnosti. Znam da je ovo područje u okviru našeg trenutnog akcionog plana, gde smo napravili napredak, uradili neke važne projekte, neke važne obuke.\nEWB: Srbija ima jaču saradnju sa zemljama NATO-a i NATO-om nego sa Rusijom, ali saradnja sa Rusijom dobija mnogo više medijske pažnje i kada gledate većinu srpskih medija, Rusi se doživljavaju kao saveznici i prijatelji, a NATO se i dalje doživljava kao neprijatelj. Dakle, ovakva saradnja nije baš vidljiva, a mnogi visoki zvaničnici u Srbiji dolivaju ulje na vatru dajući izjave protiv NATO-a. Da li mislite da bi srpska vlada trebalo da učini više da obelodani svoj nivo saradnje sa NATO-om? Da li je to problem za vas?\nRG: Naravno, nadamo se da ako Vlada Srbije pronađe vrednost u ovoj saradnji, da će biti spremna da razgovara sa srpskom javnošću o tome. Svakako, pokušavam da prenesem tu poruku da sagledavamo ono što radimo zajedno kao pitanje od obostranog interesa, koje koristi srpskoj bezbednosti, ali koristi i NATO-u.\nJer, kada Srbija želi da napreduje i dobrovoljno angažuje svoje stručnjake i resurse, stvara doprinos u vojno-medicinskom projektu koji upravo počinjemo, u kojem se Srbija dobrovoljno prijavila za obuku iračkih vojno-medicinskih tehničara i doktora u Srbiji.\nZa nas ovo je odličan korak jer Srbija pomaže u stvaranju svojevrsnog znanja i kapaciteta u Iraku, koje je zaista potrebno u područjima sukoba. Nadamo se da iz toga dobijate izuzetno dobro iskustvo i, iz naše perspektive, mi zaista imamo koristi od toga što je Srbija spremna da pomogne u ovoj situaciji.\nEWB: Kako vidite rezultate vaše trenutne posete Srbiji i sastanke koje ste imali sa visokim zvaničnicima i da li je ova tema vidljivosti saradnje između Srbije i NATO ikada došla u prvi plan?\nRG: Uvek volim da ispitam ljude sa kojima pričam na visokom nivou, i pokušavam da shvatim koji su to problemi i brige za njih, tako da volim da imam prilično iskrene i direktne razgovore i da vidim šta ljudi misle.\nNeću vam dati nikakve tajne diplomatske razmene, to nikada nije dobra ideja i stvarno verujem u diplomatsku poverljivost. Ali, reći ću da su obe strane prepoznale da treba otvoreno da pričamo o prednostima saradnje, pokušamo da objasnimo javnosti u Srbiji da je saradnja dobra za Srbiju, za srpsku privredu i za srpsku budućnost u svetu.\nEWB: Crna Gora je nedavno pristupila NATO-u, time postavši prva zemlja za osam godina koja se priključila Savezu, a postoje i spekulacije da će se Makedonija pridružiti sledeće godine ako reši pitanje imena sa Grčkom. Tema ulaska u NATO ponovo se javlja i u Bosni i Hercegovini. Šta vi vidite kao razlog za ovo brzo proširenje ili njegov potencijal na Zapadnom Balkanu? Mnogi vide Rusiju i izmenjeno bezbednosno okruženje kao razloge za to.\nRG: Ove zemlje su na listi kandidata za članstvo u NATO već́ dugo, skoro deset godina. Bilo je u Bukureštu u leto 2008. godine kada su se njihova imena prvi put pojavila i kada su uslovi prvi put uspostavljeni kako bi se rešilo pitanje imena BJRM.\nSkoplje mora da radi s Atinom da pokuša da reši pitanje imena i mi smo o tome bili veoma jasni, moraju naporno raditi na reformama radi unapređivanja svoje nacionalne uprave, reformi pravosuđa, reformi odbrambenih institucija i mislim da bi to bio trenutak kada bi Atina i Skoplje mogli zajedno da odrade dobar posao. Izgleda da postoje neke pozitivne vibracije.\nŠto se tiče Bosne i Hercegovine, i tu postoje uslovi, od kojih neki imaju veze sa reformskim procesom i reformom sistema uprave, osiguravajući da svi različiti delovi mogu da rade zajedno u celini, to je važno. Takođe, jedan od zahteva je da registruju svoju odbrambenu imovinu. Još jedna vrlo važna stvar je da sve zainteresovane strane moraju biti dovedene za isti sto i moraju zajedno da sednu i razgovaraju.\nNe želim da kažem da neka od zemalja ima lak put pred sobom, ali hoću da kažem da su one i dalje na spisku kandidata za pridruživanje NATO-u ako je to njihova nacionalna želja i, na kraju krajeva, ljudi u Bosni i BJRM su ti koji će morati stvarno da izraze tu želju i kažu – u redu, spremni smo za ovaj naporan rad.\nBeogradski bezbednosni forumbezbednostIPAPNATORouz GotemilerZapadni Balkan\n[Video] [BSF] Sonja Liht i Sonja Stojanović Gajić na N1\nVejvoda: Najavljeno članstvo 2025. najbolji način da se sačuva mir


EU od sutra uvodi mere kako bi sprečila preveliki priliv čelika - Prozori + Vrata\nMaterijali EU od sutra uvodi mere kako bi sprečila preveliki priliv čelika\nEvropska unija će od sutra uvesti mere koje imaju za cilj da spreče povećani priliv čelika u evropski blok, nakon što su SAD uvele tarife na uvozni čelik i aluminijum, objavljeno je danas u službenom glasniku EU.\nAluminijum/ Foto: pixabay.com\nEvropska komisija je predložila kombinaciju kvota i tarifa kako bi otklonila opasnost da evropsko tržište preplave proizvodi od čelika, koje SAD više ne uvoze, prenosi Rojters. Pomenute mere su treći deo odgovora Brisela na američke tarife.\nNaime, evropski blok je već ranije uveo tarife na 2,8 milijardi evra vredan uvoz američkih proizvoda, među kojima su viski burbon i motori „Harli Dejvidson“, i pokrenuo je postupak pred Svetskom trgovinskom organizacijom. Najveći izvoznici čelika u EU su Kina, Indija, Rusija, Južna Koreja, Turska i Ukrajina. Iz Evropske komisije poručuju da je evropska industrija čelika u delikatnoj situaciji i da je ranjiva na dalje povećanje uvoza.\nIzvor: blic.rs/ Tanjug\nPrethodni tekstKvalitet u žutom – razvoj kompanije Heylen-Geerts Glasindustrie nv\nSledeći tekstZašto je toliko zgrada u Srbiji energetski neefikasno?